sagorsarker/bangla-wikipedia huggingface dataset:
হ্যারি মোজেস

হেনরি হ্যারি মোজেস (; জন্ম: ১৩ ফেব্রুয়ারি, ১৮৫৮ - মৃত্যু: ৭ ডিসেম্বর, ১৯৩৮) নিউ সাউথ ওয়েলসের উইন্ডসর এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮৭ থেকে ১৮৯৫ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন হেনরি মোজেস নামে পরিচিত হ্যারি মোজেস। দলে তিনি মূলতঃ বামহাতি ব্যাটসম্যান হিসেবে খেলতেন।
১৮৮১-৮২ মৌসুম থেকে ১৮৯৪-৯৫ মৌসুম পর্যন্ত হ্যারি মোজেসের প্রথম-শ্রেণীর খেলোয়াড়ী জীবন চলমান ছিল। ১৮৮১-৮২ মৌসুম থেকে ১৮৯৪-৯৫ মৌসুম পর্যন্ত নিউ সাউথ ওয়েলসের পক্ষে প্রথম-শ্রেণীর ক্রিকেটে অংশগ্রহণ করেছেন। তন্মধ্যে, ভিক্টোরিয়ার বিপক্ষে ব্যক্তিগত সর্বোচ্চ অপরাজিত ২৯৭ রানের ইনিংস খেলেছিলেন তিনি। ১৮৭৭-৮৮ মৌসুমের শীর্ষস্থানীয় রান সংগ্রাহকের ভূমিকায় অবতীর্ণ হন তিনি। একই মৌসুমে সফররত ইংরেজ দলের বিপক্ষে ৫৮ ও ১০৯ রানের মনোজ্ঞ ইনিংস উপহার দিয়েছিলেন।
সমগ্র খেলোয়াড়ী জীবনে ছয়টিমাত্র টেস্টে অংশগ্রহণ করেছেন হ্যারি মোজেস। ২৮ জানুয়ারি, ১৮৮৭ তারিখে সিডনিতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১ ফেব্রুয়ারি, ১৮৯৫ তারিখে একই মাঠে ও একই দলের বিপক্ষে সর্বশেষ টেস্টে অংশ নেন তিনি। তবে, ব্যবসায়িক দায়বদ্ধতার কারণে ইংল্যান্ড গমন করতে পারেননি। ১৮৮৬-৮৭ মৌসুমে ইংল্যান্ডের বিপক্ষে ব্যক্তিগত প্রথম দুই টেস্টে বেশ ভালো খেলেন। নিম্নমুখী রানের খেলায় ৩১, ২৪, ২৮ ও ৩৩ রান করেছিলেন হেনরি মোজেস।
রক্ষণাত্মক বামহাতি ব্যাটিংয়ের অধিকারী ছিলেন অসম্ভব ধৈর্য শক্তির বহিঃপ্রকাশ ঘটিয়েছেন তিনি। তবে, কিছুসংখ্যক ক্রিকেটবোদ্ধাদের অভিমত, বিখ্যাত ক্রিকেটার বিলি মারডকের সমতুল্য ছিলেন তিনি। তবে, অস্ট্রেলীয় ঘরোয়া ক্রিকেটে প্রতিভার তেমন বিচ্ছুরণ ঘটাতে পারেননি। কমপক্ষে ছয়বার ইংল্যান্ড গমনের উদ্দেশ্যে অস্ট্রেলিয়া দলের সদস্যরূপে মনোনীত করা হয়েছিল। কিন্তু কোনবারই সুযোগ করে নিতে পারেননি তিনি।
ক্রিকেট খেলা থেকে অবসর গ্রহণের পর এসসিজি ট্রাস্টিতে অনেকগুলো বছর দায়িত্ব পালন করেছিলেন তিনি। ৭ ডিসেম্বর, ১৯৩৮ তারিখে ৮০ বছর বয়সে নিউ সাউথ ওয়েলসের স্ট্রাথফিল্ড এলাকায় হ্যারি মোজেসের দেহাবসান ঘটে।
উপানুষ্ঠানিক শিক্ষা ব্যুরো

উপানুষ্ঠানিক শিক্ষা ব্যুরো হল বাংলাদেশ সরকারের একটি ব্যুরো। এটি যে সকল ব্যক্তি আনুষ্ঠানিক শিক্ষা গ্রহণ করতে পারে নাই, সেই সব ব্যক্তিদের জন্য কাজ, শিক্ষা ও সুযোগ সুবিধা নিশ্চিত করার জন্য দায়ী। এর সংস্থার সদরদপ্তর বাংলাদেশের ঢাকায় অবস্থিত। এ ব্যুরোর প্রধানের পদবি হল মহাপরিচালক।
ব্রিটিশ শাসনামলে ১৯১৮ সালে নৈশ বিদ্যালয়ে বয়স্ক শিক্ষা কার্যক্রম চালুর মাধ্যমে বাংলাদেশে উপানুষ্ঠানিক শিক্ষা প্রথম চালু হয়। উপানুষ্ঠানিক শিক্ষা অধিদপ্তর ১৯৯২ সালে প্রাথমিক ও গণশিক্ষা মন্ত্রণালয়ের সংযুক্ত বিভাগ হিসেবে প্রতিষ্ঠিত হয়। ২০০৫ সালে উপানুষ্ঠানিক শিক্ষা অধিদপ্তরকে বিলুপ্ত করে উপানুষ্ঠানিক শিক্ষা ব্যাুরো প্রতিষ্ঠা করা হয়।
ইফরান হোসেন

ইফরান হোসেন (জন্মঃ ৪ এপ্রিল ১৯৯৬) একজন বাংলাদেশী ক্রিকেটার। ২০১৮-১৯ জাতীয় ক্রিকেট লিগে ২০১১ সালের ১ অক্টোবর চট্টগ্রাম বিভাগের হয়ে তিনি প্রথম শ্রেণীর ক্রিকেট খেলেন। ২০১৮-১৯ ঢাকা প্রিমিয়ার ডিভিশন টি -২০ ক্রিকেট লিগে ২৫ ফেব্রুয়ারি ২০১৯ সালে সমাজ কল্যাণ সমিতির হয়ে তিনি তার টি ২০ ক্রিকেট শুরু করেন। ৯ মার্চ ২০১৯ সালে তিনি ২০১৮-১৯ ঢাকা প্রিমিয়ার ডিভিশন ক্রিকেট লিগে খেলঘর সমাজ কল্যাণ সমিতির হয়ে তিনি তার লিস্ট এ ক্রিকেটে অভিষেক করেন।
ফরহাদ হোসেন (ক্রিকেটার)

<nowiki> </nowiki>ফরহাদ হোসেন (জন্ম: ১০ ফেব্রুয়ারি ১৯৮৭) একজন প্রথম শ্রেণীর এবং সীমিত ওভার তালিকার বাংলাদেশী ক্রিকেটার। 
২০০৪/০৫ মৌসুমে রাজশাহী বিভাগের হয়ে তিনি অভিষেক করেন। ২০০৬/০৭ মৌসুমের শেষ পর্যন্ত তিনি পাঁচটি অর্ধশতকের সঙ্গে ২৭.৩৬ গড়ে বরিশাল বিভাগের বিপক্ষে ৭ উইকেটে ৯০৩ ফাস্ট ক্লাস রান করেন। চট্টগ্রাম বিভাগের বিপক্ষে ২২,৯২ গড়ে ২৫ উইকেট। তার সেরা স্কোর ৫০ রানে ৪ উইকেট। সিলেট বিভাগের বিপক্ষে অপরাজিত ৮৯ রানের একদিনের সেঞ্চুরির আগেই তিনি ঢাকা বিভাগের বিপক্ষে ২২ রানে ৪ উইকেট নেন। তিনি ২০১২ সালে বাংলাদেশ প্রিমিয়ার লিগে বরিশাল বুলসের হয়ে খেলেছিলেন।
আসলাম হোসেন

আসলাম হোসেন (জন্ম: ২ ফেব্রুয়ারি ১৯৯৩) একজন বাংলাদেশী ক্রিকেটার। তার টোয়েন্টি২০ ক্রিকেটে অভিষেক প্রাইম দোলেশ্বর স্পোর্টিং ক্লাবের হয়ে ২০১৮-১৯ ঢাকা প্রিমিয়ার ডিভিশন টোয়েন্টি ২০ ক্রিকেট লিগে উপর ২৮ ফেব্রুয়ারি ২০১৯ সালে। তার লিস্ট এ ক্রিকেটে প্রাইম দোলেশ্বর স্পোর্টিং ক্লাবের হয়ে অভিষেক ২০১৮-১৯ ঢাকা প্রিমিয়ার লিগে ২১ এপ্রিল ২০১৯ সালে বিভাগ ক্রিকেট লিগের হয়ে।
হিন্দুধর্মে ধর্মান্তরিতদের তালিকা

নিচে অন্যান্য ধর্ম বা ধর্মহীন পটভূমি থেকে হিন্দু ধর্মে ধর্মান্তরিতদের একটি তালিকা দেওয়া হয়েছে।
অন্নদাচরণ তর্কবাগীশ

অন্নদাচরণ তর্কবাগীশ হলেন একজন বাঙালি সংস্কৃত পণ্ডিত ও নৈয়ায়িক। ন্যায়, ব্যাকরণ, সাংখ্য ও বেদান্তশাস্ত্রে বিশেষ পান্ডিত্যের জন্য তিনি পর্যায়ক্রমে ‘‘ব্যাকরণতীর্থ’’, ‘‘তর্করত্ন’’ ও ‘‘তর্কবাগীশ’’ উপাধী লাভ করেন।
অন্নদাচরণ ১৮৭৫ খ্রিষ্টাব্দে (১২৮২ বঙ্গাব্দ) তৎকালীন ব্রিটিশ ভারতের বৃহত্তর ফরিদপুর জেলার ইদিলপুর পরগনার মূলগাঁও গ্রামে জন্মগ্রহণ করেন। তার পিতা প্রসন্নচন্দ্র ভট্টাচার্যও ছিলেন একজন সংস্কৃত পণ্ডিত।
তিনি সংস্কৃত ভাষার প্রাথমিক পাঠ পিতার কাছে ও পরে স্থানীয় চতুষ্পাঠীতে গ্রহণের পর তৎকালীন ত্রিপুরা জেলার শিবচরণ সিদ্ধান্তবাগীশের কাছে কলাপব্যাকরণ অধ্যয়ন করে সরকারি পর্যায়ে পরীক্ষায় পাশ করে ‘‘কাব্যতীর্থ’’ উপাধি লাভ করেন। এরপর নবদ্বীপের বঙ্গবধুজননী সভা থেকে ন্যায়শাস্ত্রে পরীক্ষা দিয়ে স্বর্ণপদক-সহ ‘‘তর্করত্ন’’ উপাধি পেয়ে কাশীতে গিয়ে সীতারাম শাস্ত্রী কাছে ন্যায় শাস্ত্র শিখে ‘‘তর্কবাগীশ’’ উপাধি লাভ করেন এবং পরবর্তীতে কাশীর মহামহোপাধ্যায় সুব্রহ্মণ্য শাস্ত্রীর কাছে সাংখ্য ও বেদান্ত অধ্যয়ন করেন।
অন্নদাচরণ ১৮৯৬ হতে ১৯০৭ খ্রিষ্টাব্দ পর্যন্ত কাশীর বাঙালিটোলায় একটি চতুষ্পাঠীতে অধ্যাপনা করে ১৯০৭ খ্রিষ্টাব্দে নিজগ্রামে ফিরে এসে কিছু ছাত্র সংগ্রহ করে পাঠদান শুরু করেন। ১৯৩১ খ্রিষ্টাব্দে নদী ভাঙনে তার বসতবাড়ি বিনষ্ট হলে তিনি পাশের গ্রাম ধীপুর গিয়ে সেখানে একটি চতুষ্পাঠী স্থাপন করে আমৃত্যু তাতে শিক্ষাদান করেন।
১৯১৮ খ্রিষ্টাব্দে 'ইদিলপুর হিতৈষণী সভা' নামক একটি সামাজিক প্রতিষ্ঠান স্থাপিত হয়; এতে তিনি আমৃত্যু সম্পাদকের দায়িত্ব পালন করেন।
তিনি ১৯৪৩ খ্রিষ্টাব্দে (৪ কার্তিক ১৩৫০ বঙ্গাব্দ) ফরিদপুরের ধীপুরে মৃত্যুবরণ করেন।
খড়গপুর–বাঁকুড়া–আদ্রা রেলপথ

খড়গপুর–বাঁকুড়া–আদ্রা রেলপথ মেদিনীপুর, বাঁকুড়া, পুরুলিয়া জেলার একটি অংশ। এটি খড়গপুরকে পূর্ব ভারতের আদ্রা এবং বাঁকুড়ার সাথে সংযুক্ত করে এবং হলদিয়া বন্দরে লোহা আকরিক, কয়লা এবং ইস্পাত পণ্য পরিবহনের জন্য একটি প্রধান মালবাহী রেলপথ হিসাবে কাজ করে।
খড়গপুর-মেদিনীপুর শাখা লাইনটি ১৯০১ সালে খোলা হয়েছিল। বাঁকুড়া জেলা পাড়ি দিয়ে বেঙ্গল নাগপুর রেলপথের মেদিনীপুর-ঝরিয়া সম্প্রসারণটি প্রায় ১৯০৩-০৪ সালে খোলার হয়। বিএনআর-এর খড়গপুর-গোমোহ বিভাগটি ১৯০৩ সালের ফেব্রুয়ারিতে ভোজুদিহ পর্যন্ত চালু হয়। 
আদ্রা থেকে ভেদুয়াসোল পর্যন্ত ১৯৯৭-৯৮ সালে বিদ্যুতায়িত হয় এবং ১৯৯৮-৯৯ সালে ভেদুয়াসোল থেকে শালবনী পর্যন্ত রেলপথ বিদ্যুতায়িত হয়।
নগরাব্দ

নগরাব্দ (ইংরেজি আদ্যাক্ষর "AUC"), যা লাতিন ভাষায় আব উর্বে কন্দিতা (শহরের ভিত্তি প্রতিষ্ঠাকরণ) কিংবা অ্যানো উর্বিস কন্দিতা (নগর প্রতিষ্ঠার বছর) নামে ডাকা হয়, হলো রোম নগরী প্রতিষ্ঠার ঐতিহ্যবাহী সাল (৭৫৩ খ্রিস্টপূর্ব) ভিত্তিক পঞ্জিকা সাল। এটি একটি অভিব্যক্তি যা শাস্ত্রীয় ইতিহাসবিদরা অনাদিকালে প্রাচীন রোম সম্পর্কিত তারিখের ক্ষেত্রে ব্যবহার করতেন। ১ খ্রিস্টপূর্বকে এই ব্যবস্থায় ৭৫৩ নগরাব্দ () লেখা হয় এবং ১ খ্রিস্টাব্দকে লেখা হয় ৭৫৪ নগরাব্দ। রোম সাম্রাজ্যের প্রতিষ্ঠার বছর তথা ২৭ খ্রিস্টপূর্ব হচ্ছে ৭২৭ নগরাব্দ।
এর ব্যবহার রেনেসাঁর সময় আরও বেশি ব্যবহৃত হত যখন সম্পাদকেরা কখনো কখনো রোমক ফলকগুলো প্রকাশের আগে সেগুলোর সাথে "এইউসি" যুক্ত করে দিত যার ফলে একটি ভুল ধারণার সৃষ্টি হয়েছিলো যে এই পঞ্জিকা সাল ব্যবহার অনাদিকালে খুব স্বাভাবিক ছিলো। কিন্তু বাস্তবে রোমান আমলে বর্ষ সংখ্যা গণনা করার জন্য রোমান অধিনায়কীয়দের নাম ও তাদের বছর ব্যবহার করা হতো। প্রাক-মধ্যযুগের সময়, যেমন ২৯৩ খ্রিস্টাব্দের পরে ডিওক্লেটীয় যুগে রোমান মিশরে, এবং সম্রাট জাস্টিনিয়ানের আদেশ জারির পর ৫৩৭ খ্রিস্টাব্দ থেকে বাইজেন্টাইন সাম্রাজ্যে সম্রাটদের শাসনকাল ব্যবহৃত হতো।
মার্কাস টেরেন্টিয়াস ভারোর (খ্রিস্টপূর্ব প্রথম শতাব্দী) মতে রোম প্রতিষ্ঠার তারিখ ২১ এপ্রিল, ৭৫৩ খ্রিস্টপূর্ব। হয়তো ভারো এই তারিখ নির্ণয় করতে অধিনায়কীয়দের তালিকা (ত্রুটি সমেত) ব্যবহার করেছিলেন এবং রোম প্রতিষ্ঠার পর আসা রাজাদের থেকে হ্যালিকার্নাসাসের ডিওনিসিয়াসের হতে ২৪৪ বছরের তফাৎ ধরে প্রথম অধিনায়কীয়র বছর বলেছিলেন ২৪৫ নগরাব্দ। নগরাব্দের হিসাবের নির্ভুলতা নিশ্চিত করা না গেলেও এটি এখনো বিশ্বব্যাপী ব্যবহৃত হয়ে থাকে।
ক্লডিয়াস (৪১-৫৪ খ্রিস্টাব্দ) এর সময় থেকে নগরাব্দের হিসাবের সাথে অন্যান্য সমসাময়িক হিসাবের সম্পর্ককরণ বাদ দেওয়া হয়। নগরীর বার্ষিকী পালন রাজকীয় অপপ্রচারের অন্তর্ভুক্ত হয়। ক্লডিয়াস প্রথম ব্যক্তি ছিলেন যিনি ৪৮ খ্রিস্টাব্দে শহরের প্রতিষ্ঠা স্মরণে জমকালো ভাবে আটশো তম বার্ষিকী উদযাপন করেন। হাদ্রিয়ান ১২১ খ্রিস্টাব্দে এবং আন্তোনিনাস পিয়াস যথাক্রমে ১৪৭ ও ১৪৮ খ্রিস্টাব্দে রোম প্রতিষ্ঠার বার্ষিকী উদযাপন করেন।
২৪৮ খ্রিস্টাব্দে আরবীয় ফিলিপ সেকুলার ক্রীড়ার সাথে রোমের প্রথম সহস্রাব্দ উদ্‌যাপন করেন। সেই সময়কার রোমান মুদ্রাগুলো এই উদযাপনের স্বাক্ষী হয়ে আছে। পাকাতিয়ানাস নামক এক অধিনায়কীয়র আমলের এক মুদ্রায় লেখা রয়েছে, "বর্ষ এক হাজার এক", যা নির্দেশ করে সাম্রাজ্যের নাগরিকগণ নতুন যুগ "সেকুলাম নভাম" সম্পর্কে জানতো।
খ্রিস্টাব্দ বর্ষ সংখ্যা পদ্ধতি ৫২৫ খ্রিস্টাব্দে রোমে ডায়োনিসিয়াস এক্সিগুয়াস নামক একজন যাজক নিজের পুনরুত্থান পার্বণ সারণীর কাজের ফলস্বরূপ তৈরি করেন। তিনি নগরাব্দ ব্যবস্থা ব্যবহার করেননি কিন্তু তার বদলে তিনি তার হিসাব ডিওক্লেটীয় সালের উপর ভিত্তি করে তৈরি করেন। এই সাল পদ্ধতি ২৯৩ খ্রিস্টাব্দ তথা চতুর্নত্রিত্বের বছর থেকে শুরু হয়েছিলো যখন সম্রাটের শাসনকাল ভিত্তিক সাল গণনা পদ্ধতি ব্যবহার অকার্যকর হয়ে পড়েছিলো। পুনরুত্থান পার্বণ সারণীতে, ৫৩২ খ্রিস্টাব্দকে সম্রাট ডিওক্লেটিয়ানের ২৪৮ সালের রাজত্ববর্ষের সাথে তুলনা করা হয়েছিলো। এই সারণীতে ২৮৪ খ্রিস্টাব্দে ডিওক্লেটিয়ানের সিংহাসনের বসার বছরের পরিবর্তে যিশু খ্রিস্টের অনুমানকৃত জন্মসাল থেকে বছর শুরু করা হয়। ব্ল্যাকবার্ন ও হালফোর্ড-স্ট্রাভেন্সদের পর্যালোচনা অনুসারে ডায়োনিসিয়াস যিশুর মনুষ্যদেহে আবির্ভাব ২ খ্রিস্টপূর্ব, ১ খ্রিস্টপূর্ব বা ১ খ্রিস্টাব্দে নির্ধারণ করেছিলেন।
ভারোর হিসাব অনুসারে ১ খ্রিস্টাব্দ সালটি নগরাব্দে ৭৫৪ সাল হয়। একইভাবে:
হান্স ক্রিশ্চিয়ান গ্রাম

হান্স ক্রিশ্চিয়ান জোবাসিম গ্রাম (১৩ সেপ্টেম্বর ১৮৫৩ – ১৪ নভেম্বর ১৯৩৮) একজন ডেনিস বীজাণুবিদ, ঔষধবিজ্ঞানী এবং অণুজীববিদ। তিনি "গ্রেট গ্রাম স্টেইন"-এর উন্নীতকরণে অগ্রণী অবদানের জন্য বিশেষভাবে পরিচিত। গ্রাম স্টেইন একধরনের রঞ্জক; এর সহায়তায় ব্যাকটেরিয়াসমূহ অণুবীক্ষণ যন্ত্রে সহজে দৃশ্যমান হয়। এর সহায়তায় গ্রাম-পজিটিভ এবং গ্রাম-নেগেটিভ হিসাবে ব্যাকটেরিয়ার শ্রেণিবিভাজনও করা হয়।
২০১৯ সালের ১৩ সেপ্টেম্বর তারিখে হান্স ক্রিশ্চিয়ান গ্রামের সম্মানার্থে তার ১৬৬তম জন্মদিনে গুগল বিশেষ ডুডুল প্রদর্শন করে।
১৮৫৩ সালের ১৩ সেপ্টেম্বর তারিখে ডেনমার্ক-এ হান্স ক্রিশ্চিয়ান জোবাসিম গ্রামের জন্ম হয়েছিল। তিনি পিতা ফ্রেডরিক টারকেল জুলিয়াস গ্রাম আইনিবিদ্যার অধ্যাপক এবং মাতা লুসি ক্রিশ্চিয়ান রল্যান্ড।
তিনি কোপেনহেগেন বিশ্ববিদ্যালয় অধ্যয়ন করেনছিলেন এবং জীববিজ্ঞানী জেপটুস স্টিনত্রুপের উদ্ভিদবিজ্ঞান সহকারী ছিলেন। উদ্ভিদবিদ্যা অধ্যয়ন করতে তিনি ঔষধী উদ্ভিদের মৌলিক তত্ত্ব এবং অণুবীক্ষণ যন্ত্রের ব্যবহারের বিষয়ে শিখেছিলেন।
তিনি ১৮৭৮ সালে চিকিৎসা বিদ্যালয়ে নামভর্তি করেনন এবং ১৮৮৩ সালে স্নাতক ডিগ্রী লাভ করেনন। তারপর তিনি ১৮৭৮ সাল থেকে ১৮৮৫ সাল পর্যন্ত ইউরোপ ভ্রমণ করেনন। ১৮৮৪ সালে তিনি জার্মানীর বার্লিন-এ ব্যাকটেরিয়াকে দুটি মুখ্য শ্রেণীতে শ্রেণিবিভাজন করা এক পদ্ধতি উদ্ভাবন করেনন। এই পদ্ধতিকে গ্রাম স্টেইনিং বলা হয় এবং বর্তমানে চিকিৎসা অণুজীববিদ্যাতে এর ব্যবহার করা হয়।
১৮৯১ সালে ঔষধ বিজ্ঞান শিক্ষক হিসাবে তিনি কর্মজীবন আরম্ভ করেন। পরে তিনি কোপেনহেগেন বিশ্ববিদ্যালয়ে ঔষধ বিজ্ঞান বিভাগের অধ্যাপক হিসাবে নিযুক্তি লাভ করেন। পরে তিনি ১৯০০ সালে ঔষধ বিজ্ঞানের অধ্যাপকের পদ ছেড়ে মেডিসিন বিভাগের অধ্যাপকের পদ গ্রহণ করেন।
হান্স ক্রিশ্চিয়ান গ্রাম উদ্ভাবিত ব্যাকটেরিয়াকে স্টেইন করার পদ্ধতি "গ্রাম স্টেইন"র জন্য গোটা বিশ্বে পরিচিত। এই পদ্ধতির সহায়তায় ব্যাকটেরিয়া সমূহ অণুবীক্ষণ যন্ত্রে সহজে দৃশ্যমান হয়। এর সহায়তায় গ্রাম-পজিটিভ এবং গ্রাম-নেগেটিভ হিসাবে ব্যাকটেরিয়ার শ্রেণিবিভাজনও করা হয়। গ্রাম স্টেইন ক্রিস্টাল ভায়লেট এবং সেফ্রানিন এই দুরকম রঞ্জক তৈরী করা হয়। স্টেইনিঙের পরে গোলাপী-বেগুনী রঙের হলে ব্যাকটেরিয়াটিকে গ্রাম-পজিটিভ এবং রঙা রঙের হলে গ্রাম নেগেটিভ ব্যাকটেরিয়া বলে শ্রেণিবিভাজন করা হয়। 
তিনি প্রথমে মানব লোহিত রক্তকণিকার অধ্যয়ন করেছিলেন। তিনি পারনিসিয়াস এনিমিয়ার বৈশিষ্ট্য হিসাবে ম্যাক্রোসাইটকে চিহ্নিত করেছিলেন।
১৯০০ সালে তিনি কোপেনহেগেন বিশ্ববিদ্যালয়ের মেডিসিন বিভাগের অধ্যাপক হিসাবে নিযুক্তি লাভ করেছিলেন। অধ্যাপক হিসাবে তিনি চারটি খণ্ডে ক্লিনিক্যাল বক্তব্য প্রকাশিত করেছিলেন। এই গ্রন্থ ডেনমার্কে বহুল ভাবে প্রচলিত হয়েছিল। ১৯২৩ সালে তিনি বিশ্ববিদ্যালয় থেকে অবসর গ্রহণ করেন।
১৯৩৮ সালের ১৪ নভেম্বর তারিখে ডেনমার্কের কোপেনহেগেনে ৮৫ বছর বয়সে হান্স ক্রিশ্চিয়ান গ্রামের মৃত্যু হয়।
আসিফ হোসেন

আসিফ হোসেন একজন বাংলাদেশি ক্রিকেটার। ২০১৬ সালের ৮ অক্টোবর জাতীয় ক্রিকেট লীগে ঢাকা মেট্রোপলিটসের হয়ে তিনি প্রথম শ্রেণীর ক্রিকেট খেলেন।
ফারদিন হাসান অনি

১৮ মার্চ ২০১৮ সালে শনিপুকুর ক্রিকেট ক্লাবের হয়ে আবাহনী লিমিটেডের বিপক্ষে ২০১৭-১৮ প্রিমিয়ার বিভাগ ক্রিকেট লিগে তিনি লিস্ট এ ক্রিকেটে প্রথম সেঞ্চুরি করেন। তিনি ২৯ অক্টোবর ২০১৮ সালে ২০১৮-১৯ জাতীয় ক্রিকেট লিগে রংপুর বিভাগের হয়ে প্রথম-শ্রেণীর ক্রিকেটে আত্মপ্রকাশ করেন। তিনি ২৫ ফেব্রুয়ারি ২০১৯ সালে শেখ জামাল ধানমন্ডি ক্লাবের হয়ে ২০১৮-১৯ ঢাকা প্রিমিয়ার বিভাগ টি-টোয়েন্টি ক্রিকেট লিগে টি- টোয়েন্টিতে আত্মপ্রকাশ করেন। 25 ফেব্রুয়ারি 2019 এ।
মাহমুদুল হাসান (ক্রিকেটার)

মাহমুদুল হাসান অনূর্ধ্ব -১৯ বাংলাদেশের প্রতিনিধিত্ব করেছেন। অনূর্ধ্ব -১৯ ওয়ানডেতে সর্বাধিক সংখ্যক রান করার রেকর্ড তার রয়েছে। যুব ওডিআইয়ের ইতিহাসে শূন্য রানে আউট হওয়া তিনিই একমাত্র ব্যাটসম্যান। 
তিনি বাংলাদেশ অনূর্ধ্ব -১৯ দলের হয়ে নয়টি টেস্ট ম্যাচ এবং ৫৪ টি ওয়ানডে আন্তর্জাতিক ম্যাচ খেলেছেন । তিনি তার প্রথম পাঁচটি ওয়ানডেতে দলের নেতৃত্ব দিয়েছিলেন এবং ২০০৮ অনূর্ধ্ব -১৯ ক্রিকেট বিশ্বকাপে বাংলাদেশের স্কোয়াডের সদস্য ছিলেন। তিনি ২০০৮ সালের অক্টোবরে চট্টগ্রাম বিভাগের হয়ে প্রথম-শ্রেণীর ক্রিকেটে আত্মপ্রকাশ করেন।
নোয়েল পোপ

নোয়েল পোপ ছিলেন একজন নিউজিল্যান্ডীয় ইলেক্ট্রিশিয়ান ও রাজনীতিবিদ। তিনি ১৯৮৩ সাল থেকে ১৯৮৯ সাল পর্যন্ত এবং ১৯৮৯ সাল থেকে ১৯৯৫ সাল পর্যন্ত নিউজিল্যান্ডের তৌরাঙ্গা নগরীর মেয়র হিসেবে দায়িত্ব পালন করেছিলেন।
১৯৯৮ সালে তিনি ব্রিটিশ রানির জন্মদিনে স্থানীয় সরকার ব্যবস্থায় অবদানের জন্য "কম্পানিয়ন অব দ্য নিউজিল্যান্ড অর্ডার অব মেরিট" সম্মাননা লাভ করেছিলেন তিনি ২০১৯ সালের ১৫ আগস্ট ৮৭ বছর বয়সে মৃত্যুবরণ করেন।
এম ওসমান আলী

খান সাহেব মোহাম্মদ ওসমান আলী (জন্ম:১৯ জানুয়ারি ১৯০০ - মৃত্যু:১৯ মার্চ ১৯৭১) বাংলাদেশ আওয়ামী লীগ দলের প্রতিষ্ঠাতা সদস্য এবং পূর্ব পাকিস্তান প্রাদেশিক পরিষদের সদস্য ছিলেন। ২০১১ সালে তিনি মরণোত্তর স্বাধীনতা পুরস্কারে ভূষিত হন । 
ওসমান ১৯০০ সালের ১ জানুয়ারি জামালকান্দি, দাউদকান্দি, কুমিল্লায় জন্মগ্রহণ করেন। তার পিতা হাজী ডেঙ্গু প্রধান। আলীর প্রাথমিক শিক্ষা তার গ্রামের স্কুলে এবং ১৯২০ সালে ম্যাট্রিকুলেশন পাস করেন। তারপরে তিনি কলকাতা ইসলামিয়া কলেজে ভর্তি হন । 
ওসমান ১৯২০ সালে খিলাফত আন্দোলনে এবং পরে অসহযোগ আন্দোলনে জড়িত ছিলেন। অসহযোগ আন্দোলন চলাকালীন তিনি পূর্ববাংলার নারায়ণগঞ্জে পাটের ব্যবসা শুরু করেন। তিনি নারায়ণগঞ্জে পাকিস্তান আন্দোলন সংগঠিত করতে সহায়তা করেছিলেন। ১৯৩০-এর দশকে তিনি সবুজ বাংলা নামে একটি সাহিত্য পত্রিকা প্রকাশ করেন।
১৯৪০ সালের লাহোর রেজোলিউশনের ভিত্তিতে পাকিস্তান আন্দোলনের সূচনার সাথে সাথে আলি নারায়ণগঞ্জে এই আন্দোলনের আয়োজন করেছিলেন। ১৯৪৬ সালে তিনি বঙ্গীয় আইনসভার সদস্য নির্বাচিত হন। তিনি ঢাকার পঞ্চম ও শেষ নবাব খাজা হাবিবুল্লাহকে পরাজিত করেছিলেন। তিনি ব্রিটিশ সরকারের দ্বারা খান সাহেব উপাধিতে ভূষিত হন, যা তিনি ১৯৪৪ সালে ব্রিটিশ রাজ নীতিমালার জন্য বাতিল করেছিলেন। 
ওসমান আলী ১৯৪২ থেকে ১৯৪৪ সাল পর্যন্ত নারায়ণগঞ্জ সিটি মুসলিম লীগের সভাপতি এবং ঢাকা জেলা মুসলিম লীগের সহসভাপতি হিসাবে দায়িত্ব পালন করেন। ১৯৪৯ সালের ২৩ জুন, তিনি আওয়ামী মুসলিম লীগ নামকরণে সহায়তা করেছিলেন। তিনি পূর্ব পাকিস্তানের অধিকাংশ বড় আন্দোলন, ১৯৫২ সালের ভাষা আন্দোলন, ছয় দফা আন্দোলন এবং ১৯৬৯ সালের পূর্ব পাকিস্তানের অভ্যুত্থানে জড়িত ছিলেন। 
ওসমান আলী প্রথমে জামিলা ওসমান এবং পরে আওয়ামী মুসলিম লীগের সভাপতি আমিরুন নেছা বেগমের সাথে বিবাহবন্ধনে আবদ্ধ হন। ১৯৭১ সালের ১৯ মার্চ তিনি মারা যান। তার বড় ছেলে একেএম সামসুজ্জোহা (মৃত্যু: ১৯৮৭) রাজনীতিতে যোগ দিয়ে পূর্ব পাকিস্তান প্রাদেশিক পরিষদে নির্বাচিত হয়েছিলেন। ১৯৭৩ সালে তিনি বাংলাদেশের প্রথম সংসদ নির্বাচনে সদস্য নির্বাচিত হন। ২০১১ সালে তিনি মরণোত্তর স্বাধীনতা পুরস্কারে ভূষিত হন। শামসুজ্জোহার জ্যেষ্ঠ পুত্র নাসিম ওসমান (মৃত্যু: ২০১৪) বাংলাদেশ জাতীয় পার্টিতে যোগ দেন এবং ১৯৮৬, ১৯৮৮, ২০০৮ এবং ২০১৪ সালের নির্বাচনে এমপি হন। দ্বিতীয় পুত্র সেলিম ওসমান ২০১৪ সালে একই আসন থেকে সংসদ সদস্য নির্বাচিত হন। তৃতীয় পুত্র শামীম ওসমান ১৯৯২-২০০১ এবং ২০১৪ সালে নারায়ণগঞ্জের অন্য একটি আসনের সংসদ সদস্য ছিলেন। 
এম ওসমান আলী ১৯৩৮ সালে নিজ গ্রামে প্রতিষ্ঠা করেন ওসমানিয়া হাইস্কুল, প্রাথমিক বিদ্যালয় ও মসজিদ। এ ছাড়া নারায়ণগঞ্জের তানজিম মুসাফিরখানা, রহমতুল্লাহ অডিটোরিয়াম ও গণপাঠাগার নির্মাণে তার অবদান ছিল। এসব জনহিতকর কাজের স্বীকৃতিস্বরূপ ব্রিটিশ সরকার তাকে ১৯৪০ সালে ‘খান সাহেব’ উপাধিতে ভূষিত করে। কিন্তু ব্রিটিশ সরকারের দমননীতির প্রতিবাদে তিনি ১৯৪৪ সালে এ উপাধি বর্জন করেন।
কাজী নজরুল ইসলামের সমাধিসৌধ

কাজী নজরুল ইসলামের সমাধিসৌধ হল বাংলাদেশের রাজধানী ঢাকায় অবস্থিত একটি সমাধিসৌধ। এটি বিংশ শতাব্দীর লেখক, সঙ্গীতজ্ঞ ও বাংলাদেশের জাতীয় কবি কাজী নজরুল ইসলামের সমাধিকে চিহ্নিত করেছে। তিনি ২৯ আগস্ট ১৯৭৬ সালে মৃত্যুবরণ করেন। ১৯৭৬ সালে তাকে এখানে কবর দেওয়া হয়। পরবর্তীতে তার কবরকে সমাধিসৌধে রূপ দেওয়া হয়। মাজহারুল ইসলামের নকশায় নির্মিত সৌধটি ২০০৯ সালে উদ্বোধন করা হয়। কাজী নজরুল ইসলামের কবর ছাড়াও সমাধির কমপ্লেক্সে ঢাকা বিশ্ববিদ্যালয় ও বাংলাদেশের জাতীয় ব্যক্তিত্বদের কবর আছে।
কাজী নজরুল ইসলাম ১৯৪০ সালে প্রকাশিত তার এক নজরুলগীতিতে "মসজিদেরই পাশে আমার কবর দিও ভাই, যেন গোরে থেকেও মোয়াজ্জিনের আজান শুনতে পাই" পঙক্তির মাধ্যমে মৃত্যুর পর মসজিদের পাশে সমাহিত হওয়ার ইচ্ছা প্রকাশ করেছিলেন।
বাংলাদেশ স্বাধীনতা অর্জনের পর কাজী নজরুল ইসলাম ও তার পরিবারকে প্রধানমন্ত্রী শেখ মুজিবুর রহমান ১৯৭২ সালের ২৪ মে তার জন্মদিনে কলকাতা থেকে ঢাকায় নিয়ে আসেন। নজরুল সপরিবারে বাংলাদেশে বসবাস শুরু করেন। অসুস্থতার দরূন ১৯৭৫ সালের ২৩ জুলাইয়ে তিনি ঢাকার পিজি হাসপাতালে ভর্তি হয়েছিলেন। ১৯৭৬ সালের ১৮ ফেব্রুয়ারিতে তিনি বাংলাদেশের নাগরিকত্ব পান, এরপর থেকে তার শারীরিক অবস্থার অবনতি হতে থাকে। ২৯ আগস্ট ১৯৭৬ সালে মৃত্যুর পর তার লেখা গানে প্রকাশিত ইচ্ছানুযায়ী তাকে ঢাকা বিশ্ববিদ্যালয়ের কেন্দ্রীয় মসজিদের পাশে সমাহিত করা হয়।
এটির নকশা করেছেন মাজহারুল ইসলাম। নির্মাণ শেষে ২০০৯ সালের ২৭ আগস্ট সমাধিসৌধ উদ্বোধন করা হয়। ১৬ ফেব্রুয়ারি ২০১১ সালে পশ্চিমবঙ্গের জয়নাথ নন্দী ও দেবাশীষ ভট্টাচার্য নামে দুই ব্যক্তি চুরুলিয়ায় অবস্থিত কাজী নজরুল ইসলামের স্ত্রী প্রমীলা কাজীর কবর থেকে মাটি নিয়ে একটি সাইকেলে করে বাংলাদেশের উদ্দেশ্যে যাত্রা করেন। ২৮ ফেব্রুয়ারিতে তারা ঢাকায় পৌঁছে কাজী নজরুল ইসলামের সমাধিতে সেই মাটি স্থাপন করেন। কাজী নজরুল ইসলাম ছাড়াও এলাকায় অবস্থিত আরো কিছু ব্যক্তিবর্গের সমাধিকে ঘিরে এই সমাধিসৌধ নির্মাণ করা হয়েছে।
কাজী নজরুল ইসলামের সমাধির ফলকে তার লেখা মৃত্যুর পরে মসজিদের পাশে সমাহিত হওয়ার ইচ্ছা যুক্ত পঙক্তি লেখা ফলক ২৫ মে ১৯৯৯ সালে ভেঙ্গে ফেলা হয়েছিল। স্থাপিত নতুন ফলকে পঙক্তিটি ছিল না।
সমাধিসৌধ এলাকায় কাজী নজরুল ইসলামের "বিদ্রোহী" পদ্যের কয়েক পঙক্তি সমৃদ্ধ একটি টেরাকোটার স্মারক স্থাপন করা আছে। এই স্মারকে লেখা তার কবিতার একটি শব্দ ভুল বানানে লেখা হয়েছে।
হিন্দু সংস্কার আন্দোলন

হিন্দু সংস্কার আন্দোলনের অধিকাংশেরই সূত্রপাত হয় ঊনবিংশ শতাব্দীর শেষভাগে। এই সকল আন্দোলনে প্রাচীন উপনিষদ ও বেদান্ত শাস্ত্রের এক নূতনতর ব্যাখ্যা প্রদত্ত হয় এবং মনোযোগ দেওয়া হয় সমাজ সংস্কারের ক্ষেত্রে। এই সকল আন্দোলনের অন্যতম বৈশিষ্ট্য ছিল ভারতের তদনীন্তন ব্রিটিশ উপনিবেশবাদীদের পাশ্চাত্য শ্রেষ্ঠত্ব ও শ্বেতাঙ্গ প্রাধান্যের ধারণাকে খর্ব করা। এবং এই চেতনা থেকেই একটি দেশাত্মবোধক চেতনার সৃষ্টি হয়; যা থেকে জন্ম নেয় স্বাধীনতা সংগ্রামের একটি অন্যতম গুরুত্বপূর্ণ সাংস্কৃতিক আদর্শের। 
ব্রাহ্মসমাজ ছিল ব্রিটিশ ভারতের প্রথম যুগের হিন্দু সংস্কার আন্দোলনগুলির অন্যতম। বাঙালি সমাজ সংস্কারক রাজা রামমোহন রায় এই আন্দোলনের সূচনা করেন। রামমোহন রায় প্রাচীন ঔপনিষদিক গ্রন্থগুলি থেকে একটি যুক্তিবাদী 'আধুনিক' ভারতের রূপকল্প অঙ্কণ করেছিলেন। তিনি সনাতন হিন্দুধর্মের পৌত্তলিকতা ও আনুষ্ঠানিকতার তীব্র বিরোধিতা করে একটি একেশ্বরবাদী ধর্মমত প্রচার করেন। তবে তিনি মূলত জোর দেন সমাজ সংস্কারের উপর। তিনি জাতিভেদ প্রথার বিপক্ষে ও নারীর সমানাধিকারের সপক্ষে লড়াই করেন। তবে ব্রাহ্মরা ব্রিটিশ সরকার ও উচ্চশিক্ষিত হিন্দু সমাজের দাক্ষিণ্য লাভে সমর্থ হলেও, তাঁদের বৈদান্তিক মতবাদ ও একেশ্বরবাদী দৃষ্টিভঙ্গি সাধারণ জনমানসে আলোড়ন সৃষ্টি করতে ব্যর্থ হয়। তবে প্রাচীন ভারতীয় ধর্মগ্রন্থগুলি সম্পর্কে যুক্তিবাদী ব্যাখ্যাপ্রদান ও হিন্দু আধ্যাত্মিকতার শৃঙ্খলায়ণে তাঁদের অবদান ছিল অনস্বীকার্য।
আর্য সমাজ ঊনবিংশ শতাব্দীর শেষভাগের অন্যতম প্রধান হিন্দু সংস্কার আন্দোলনের নাম। আর্যসমাজের প্রতিষ্ঠাতা মহর্ষি দয়ানন্দ সরস্বতী পৌত্তলিকতা, বর্ণভেদ প্রথা, অস্পৃশ্যতা ও বাল্যবিবাহের বিরোধিতা করেন এবং নারীর সমমর্যাদার সপক্ষে মত প্রকাশ করেন। তিনি যতটা ইসলাম ও খ্রিষ্টধর্মের বিরোধী ছিলেন, ততটাই বিরোধী ছিলেন ব্রাহ্মণবাদের। তিনি মনে করতেন, বৈদিক জ্ঞানের অপব্যাখ্যার ক্ষেত্রে প্রধানত ব্রাহ্মণ্যবাদই দায়ী। আর্য সমাজ একটি সামাজিক আন্দোলন হলেও রামপ্রসাদ বিসমিল , শ্যামজি কৃষ্ণবর্মা, ভাই পরমানন্দ, লালা লাজপত রায় প্রমুখ ভারতের স্বাধীনতা আন্দোলনের অনেক বিপ্লবী ও রাজনৈতিক নেতা এই মতবাদের প্রতি আকৃষ্ট হন।
চতুর্থ মাত্রা (চলচ্চিত্র)

চতুর্থ মাত্রা ২০০১ সালের বাংলাদেশী টেলিভিশন নাট্য চলচ্চিত্র, যেটি রচনা ও পরিচালনা করেছেন নুরুল আলম আতিক। শহীদুল জহির কর্তৃক একই নামে ১৯৯৮ সালে রচিত গল্প অবলম্বনে এটির চিত্রনাট্য রচনা করেছেন আতিক। অভিনয়ে ছিলেন জয়ন্ত চট্টোপাধ্যায়, তমালিকা কর্মকার, ফজলুর রহমান বাবু, সোনিয়া জাফর। চলচ্চিত্রটি ২০০২ সালে তিনটি বিভাগে মেরিল-প্রথম আলো সমালোচক পছন্দ পুরস্কার জিতেছে।
লিজলে নাজেল

লিজলে আর্নেস্ট নাজেল (; জন্ম: ৬ মার্চ, ১৯০৫ - মৃত্যু: ২৩ ডিসেম্বর, ১৯৭১) ভিক্টোরিয়ার বেন্ডিগো এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৩২ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন লিজলে নাজেল।
১৯২৭-২৮ মৌসুম থেকে ১৯৩৮-৩৯ মৌসুম পর্যন্ত লিজলে নাজেলের প্রথম-শ্রেণীর খেলোয়াড়ী জীবন চলমান ছিল। ১৯২৭-২৮ মৌসুমে ভিক্টোরিয়ার পক্ষে একটি খেলায় অংশ নেন। এরপর ১৯৩০-৩১ মৌসুম থেকে ১৯৩৩-৩৪ মৌসুম পর্যন্ত নিয়মিতভাবে খেলতে থাকেন তিনি। তন্মধ্যে, ১৯৩১-৩২ মৌসুমে ২৫.০৫ গড়ে ১৯ উইকেট পেয়েছিলেন লিজলে নাজেল। এ মৌসুমে সাউথ অস্ট্রেলিয়ার বিপক্ষে ৬/৩৫ বোলিং পরিসংখ্যান গড়েন তিনি।
১৯৩২-৩৩ মৌসুমে টেস্ট দলে খেলার উদ্দেশ্যে প্রথম খেলায় তাকে জোরপূর্বক অংশগ্রহণ করানো হয়। ডগলাস জারদিনের নেতৃত্বাধীন শক্তিশালী এমসিসি দলকে একাই কাবু করে ফেলেন। নভেম্বর, ১৯৩২ সালে সফররত এমসিসি দলের বিপক্ষে অস্ট্রেলিয়া একাদশের সদস্যরূপে খেলার জন্যে মনোনীত হন। মেলবোর্নে অনুষ্ঠিত ঐ খেলায় দ্বিতীয় ইনিংসে ৮/৩২ নিয়ে এমসিসিকে একাই ৬০ রানে গুটিয়ে দেন। তবে, এর পূর্বে নিজ গাড়ি দূর্ঘটনার কবলে নিপতিত হলে কনুইয়ে জখমপ্রাপ্ত হন ও পূর্ববর্তী খেলায় অংশগ্রহণ করা থেকে বঞ্চিত হন। এরফলে আট উইকেট পেলেও হাতে যথেষ্ট চাপ পড়ে তার।
জ্যাক রাইডারের নেতৃত্বাধীন দলের সদস্যরূপে ভারত গমন করেন। এ পর্যায়ে সিন্ধু দলের বিপক্ষে ৫/২৪ ও মহারাষ্ট্রের বিপক্ষে ৭/৫৩ পেয়েছিলেন তিনি। ১৯৩৫-৩৬ মৌসুমে ফ্রাঙ্ক টার‌্যান্টের অধিনায়কত্বে অস্ট্রেলীয় দলের সদস্যরূপে ভারত ও সিলন গমন করেন। ১৯৩৯-৪০ মৌসুমে ১৩.৪৫ গড়ে ৮৬ উইকেট নিয়ে মেলবোর্ন জেলা রেকর্ড গড়েন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন লিজলে নাজেল। ২ ডিসেম্বর, ১৯৩২ তারিখে সিডনিতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। প্রস্তুতিমূলক খেলায় দূর্দান্ত ক্রীড়ানৈপুণ্য প্রদর্শনের প্রেক্ষিতে প্রথম টেস্টে অংশ নেন ও ২/১১০ লাভ করেছিলেন।
এরপর আর তিনি টেস্টে অংশগ্রহণ করেননি। দ্বিতীয় টেস্টে অংশগ্রহণ করা থেকে তাকে বিরত রাখা হয়। তবে, সিরিজের পঞ্চম টেস্টে খেলার জন্যে আমন্ত্রণ জানানো হলেও কাজের চাপে নিজেকে প্রত্যাহার করে নেন।
বলকে বেশ সুইং করাতে পারতেন। দীর্ঘদেহী ডানহাতি ফাস্ট বোলার ছিলেন লিজলে নাজেল। ঘাড়ের আঘাতের কারণে তার খেলোয়াড়ী জীবনের সমাপ্তি ঘটে। এ প্রসঙ্গে বিল ও’রিলি মন্তব্য করেন যে, ১৯৩৩-৩৪ মৌসুমে দলীয় সদস্য নির্বাচনের খেলায় স্লিপ অঞ্চলে উভয়ে দণ্ডায়মান ছিলাম। এক পর্যায়ে তিনি কোন কিছু বলতে চাইলে ঘাড়ের টান অনুভব করেন। ও’রিলি’র বক্তব্যের পরও লিজলে নাজেল খেলেছিলেন। এরপূর্বে বলে পেস কম থাকলেও পর্যাপ্ত সুইং করতে পারতেন।
২৩ নভেম্বর, ১৯৭১ তারিখে ৬৬ বছর বয়সে ভিক্টোরিয়ার মর্নিংটন এলাকায় লিজলে নাজেলের দেহাবসান ঘটে। স্বীয় ভ্রাতা ভার্ননের সাথে মেলবোর্ন ক্রিকেট ক্লাবে একত্রে খেলতেন।
ইসলাম খান মসজিদ

ইসলাম খান মসজিদ বাংলাদেশের একটি পুরাতাত্ত্বিক নিদর্শন, যা ঢাকা মহানগরের পুরনো ঢাকার ইসলামপুর রোডের সৈয়দ আওলাদ হোসেন লেনে অবস্থিত। মুঘল আমলের এই মসজিদটিকে কয়েক দফা সংস্কার ও সংযোজনের ফলে ইমারতটির আদি বৈশিষ্ট্য অনেকাংশেই হারিয়ে গেছে।
মসজিদটির অভ্যন্তরীণ পরিমাপ ১০.০৬ মি x ৪.১১ মি এবং এর পূর্ব দিকে রয়েছে তিনটি প্রবেশপথ এবং উত্তর ও দক্ষিণ দিকে রয়েছে একটি করে প্রবেশ পথ, যেগুলোকে বর্তমানে জানালায় রূপান্তরিত করা হয়েছে।
এটি ঢাকার অন্যতম একটি মসজিদ, আমূল সংস্কারের কারণে এর আদি অলঙ্করণের প্রায় কিছুই আর টিকে নেই।
হারমনি ওএস

হারমনি ওএস (চীনা: 鸿蒙; পিনয়িন: হংমেং) একটি আসন্ন উন্মুক্ত উৎস মাইক্রোকার্নেল-ভিত্তিক ডিস্ট্রিবিউটেড অপারেটিং সিস্টেম যা হুয়াওয়ে তৈরি করছে। এ উন্মুক্ত প্ল্যাটফর্মটি ইন্টারনেট অব থিংসস (আইওটি) ডিভাইসগুলির জন্য ডিজাইন করা হয়েছে।
প্রতিবেদন বলছে, হুয়াওয়ে একটি অভ্যন্তরীণ অপারেটিং সিস্টেম নির্মাণ শুরু করেছিল ২০১২ সালে। ২০১৯ সালের মে মাসে হুয়াওয়ে ইরানের বিরুদ্ধে মার্কিন যুক্তরাষ্ট্রের আরোপিত নিষেধাজ্ঞাগুলি লঙ্ঘন করে। যার জন্য মার্কিন যুক্তরাষ্ট্র সরকার রফতানি নিষেধাজ্ঞার শিকার হওয়ার পরে তারা এটি দ্রুত চালুর উদ্যোগ নেয়। হুয়াওয়ের নির্বাহী রিচার্ড ইউ ভবিষ্যতে স্মার্টফোন পণ্যগুলিতে অ্যান্ড্রয়েড ব্যবহার করা থেকে বিরত থাকলে কোনও ইন-হাউজ প্ল্যাটফর্মকে "প্ল্যান বি" হিসাবে বর্ণনা করেন।
হুয়াওয়ে জানিয়েছে যে শুরুতে হারমনি ওএস চীনা বাজারকে লক্ষ্য করে কিছু ডিভাইসে ব্যবহার করা হবে। সংস্থাটির সহায়ক ব্র্যান্ড অনার এর স্মার্ট টিভিগুলির একটি অনার ভিশন লাইন হারমোনি ওএস -এ চালানোর জন্য প্রথম ভোক্তা ইলেকট্রনিক্স ডিভাইস হিসাবে উন্মোচন করেছে।
মনোয়ার হোসেন নান্নু

মনোয়ার হোসেন নান্নু (মৃত্যু: ১৬ ফেব্রুয়ারি ২০০৮; মনোয়ার হোসেন নামে সুপরিচিত) একজন বাংলাদেশী পেশাদার ফুটবল খেলোয়াড় ছিলেন। নান্নু তার ১৩ বছরের খেলোয়াড়ি জীবনের অধিকাংশ সময় ঢাকা আবাহনীর হয়ে একজন রক্ষণভাগের খেলোয়াড় হিসেবে খেলেছিলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেছিলেন।
১৯৬৮–৬৯ মৌসুমে, তেজগাঁও ফ্রেন্ডসের যুব পর্যায়ের হয়ে খেলার মাধ্যমে নান্নু ফুটবল জগতে প্রবেশ করেছিলেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছিলেন। ১৯৬৯–৭০ মৌসুমে, ওয়ারী ক্লাবের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি মাত্র ১ মৌসুম অতিবাহিত করেছিলেন। অতঃপর ১৯৭১–৭২ মৌসুমে তিনি ঢাকা মোহামেডানে যোগদান করেছিলেন। সর্বশেষ ১৯৭৪–৭৫ মৌসুমে, তিনি ঢাকা মোহামেডান হতে বাংলাদেশী ক্লাব ঢাকা আবাহনীতে যোগদান করেছিলেন; ঢাকা আবাহনীর হয়ে ৮ মৌসুম খেলার পর তিনি অবসর গ্রহণ করেছিলেন। ১৯৭৩ সালে, নান্নু বাংলাদেশের হয়ে আন্তর্জাতিক পর্যায়ে অভিষেক করেছিলেন।
ব্যক্তিগতভাবে, নান্নু বেশ কিছু পুরস্কার জয়লাভ করেছিলেন, যার মধ্যে ১৯৭৪ সালে বাংলাদেশ ক্রীড়া লেখক সমিতি কর্তৃক বছরের সেরা ফুটবলারের পুরস্কার জয় অন্যতম।
১৯৬৮ সালে তেজগাঁও ফ্রেন্ডসের হয়ে নান্নুর যুব পর্যায়ের খেলোয়াড়ি জীবন শুরু করেছিলেন। ১৯৬৯ সালে ওয়ারী ক্লাবের ফুটবলার হিসেবে ঢাকা লিগে অভিষেক করেছিলেন। পরবর্তীকালে তিনি ঢাকা মোহামেডানের হয়ে খেলেছিলেন। ১৯৭৪ সাল হতে ১৯৮২ সাল পর্যন্ত তিনি ঢাকা আবাহনী হয়ে খেলেছিলেন।
১৯৭৩ সালে, নান্নু আন্তর্জাতিক ফুটবলে বাংলাদেশের হয়ে অভিষেক করেছিলেন। একই বছরে অনুষ্ঠিত মারদেকা কাপে নান্নু বাংলাদেশের অধিনায়কত্ব করেছিলেন।
মনোয়ার হোসেন নান্নু তৎকালীন পূর্ব পাকিস্তানে জন্মগ্রহণ করেছিলেন। তার বড় ভাই চুন্নু এবং ছোট ভাই সামছুল হক মঞ্জুও ফুটবল খেলোয়াড় ছিলেন। নান্নু শাহানা হোসেনের সাথে বিবাহ বন্ধনে আবদ্ধ হয়েছিলেন। ২০০৮ সালের ১৬ই ফেব্রুয়ারি তারিখে নান্নু বাংলাদেশের ঢাকায় মৃত্যুবরণ করেছেন।
নেগার জাভাহেরিয়ান

নেগার জাভাহেরিয়ান (, জন্ম ১২ জানুয়ারি ১৯৮৩) একজন ইরানি চলচ্চিত্র এবং থিয়েটার অভিনেত্রী এবং অনুবাদক। তার বিখ্যাত চলচ্চিত্রের মধ্যে আছে মাজিয়ার মিরি নির্মিত "কেতাবে ঘানৌন" এবং মহম্মদ হুসেন লতিফির "খবগাহ-ই দখতারান" (মেয়েদের ছাত্রাবাস)। তিনি মহম্মদ রেজা হনারমান্ড পরিচালিত একটি টিভি ধারাবাহিক "জিয়ার তাই" ফখরি চরিত্রে অভিনয় করেছিলেন। তার অন্যান্য কথিত চলচ্চিত্রগুলো হল, "ইঞ্জা বেদোনে মান" এবং "ইয়ে হাবে ঘান্দ"।
নেগার জাভাহেরিয়ান হ্যারল্ড পিন্টারের নাটক, "বিট্রেয়াল" তিনৌশে নাজমজৌ-এর সঙ্গে অনুবাদ করেছিলেন।
মোহাম্মদ ফজলুল আজিম

মোহাম্মদ ফজলুল আজিম (জন্ম : ২১ ফেব্রুয়ারি ১৯৪৫) একজন বাংলাদেশী শিল্পপতি, ব্যবসায়িক উদ্যোক্তা ও প্রাক্তন রাজনীতিবিদ। তিনি পোশাক খাতের উদ্যোগ আজিম গ্রুপের চেয়ারম্যান। তিনি জাতীয় সংসদের সংসদ সদস্য ছিলেন। জাতীয় সংসদে সেই মেয়াদে সংসদে একমাত্র স্বতন্ত্র আইনজীবী ছিলেন আজিম। তিনি বাংলাদেশ জাতীয়তাবাদী দল থেকে সংসদেও দায়িত্ব পালন করেছিলেন।
ফজলুল আজিম নোয়াখালী জিলা স্কুলে উচ্চ বিদ্যালয়ের পড়াশোনা শেষ করেছেন। আজিম বাংলাদেশ প্রকৌশল ও প্রযুক্তি বিশ্ববিদ্যালয়ের স্নাতক। তিনি ১৯৬৫ সালে স্নাতক এবং মেকানিকাল ইঞ্জিনিয়ারিংয়ে স্নাতকতোত্তর ডিগ্রি অর্জন করেন। 
আজিম বাংলাদেশের তৈরি পোশাক শিল্পের পথিকৃৎ। তিনি ১৯৭৫ সালে আজিম গ্রুপ প্রতিষ্ঠা করেছিলেন। 
আজিম গ্রুপের প্রথম কারখানাটি ছিল আজিম মান্নান গার্মেন্টস লিমিটেড, যার নামকরণ হয়েছিল আজিম নিজে এবং তার সাবেক অংশীদার মেজর (অব।) আবদুল মান্নানের নামে। ২০১৪ সালে, আজিম গ্রুপের রফতানি টার্নওভার ছিল ২২০ মিলিয়ন মার্কিন ডলার। আজিম গ্রুপের এখন ২৩ টি গার্মেন্টস কারখানা এবং ৩ টি পশ্চাৎ লিঙ্কেজ কারখানা রয়েছে। আজিম হংকংয়ের সোর্সিং এবং মার্কেটিং হাব এবং নিউইয়র্ক সিটির একটি লিয়াসন অফিস স্থাপন করে বিদেশেও তার ব্যবসায়ের প্রসার ঘটিয়েছেন।
আজিম গ্রুপের প্যাকেজিং এবং কাগজের ব্যবসাও রয়েছে। সংস্থার একটি কারখানা রয়েছে যা তার পণ্যগুলির প্যাকেজিংয়ের জন্য কার্টন এবং কাগজ তৈরি করে।
মোহাম্মদ ফজলুল আজিম বাংলাদেশ গার্মেন্টস ম্যানুফ্যাকচারার্স অ্যান্ড এক্সপোর্টার্স অ্যাসোসিয়েশনের (বিজিএমইএ) সহ-সভাপতি হিসাবেও দায়িত্ব পালন করেছেন, দেশের তৈরি পোশাক শিল্পকে বিশেষত বোনা পোশাক, নিটওয়্যার এবং সোয়েটার সাব-সেক্টরের প্রতিনিধিত্বকারী দেশের বৃহত্তম বাণিজ্য সংস্থা সমান গুরুত্ব সহ। 
২০১৮ সালে, আজিম কম্বোডিয়া তিন দিনের সফরে বাংলাদেশের বাণিজ্যমন্ত্রী তোফায়েল আহমেদের নেতৃত্বে একটি উচ্চ পর্যায়ের ব্যবসায়ী প্রতিনিধি দলের অংশ ছিল। কম্বোডিয়ার বাণিজ্যমন্ত্রীর নেতৃত্বে কম্বোডিয়া থেকে ব্যবসায়ী নেতাদের নিয়ে দ্বিপাক্ষিক বৈঠকে অংশ নিয়েছিলেন প্রতিনিধি দলটি। 
আজিম বাংলাদেশের সাবেক সংসদ সদস্য (এমপি)। তিনি ১৯৯৬ সালে বাংলাদেশ জাতীয়তাবাদী দলের (বিএনপির) অধীনে বাংলাদেশ সাধারণ নির্বাচনে নোয়াখালী-৬ আসন থেকে সংসদ সদস্য নির্বাচিত হয়েছিলেন। তবে, ২০০১ সালের সাধারণ নির্বাচনে তিনি তৃতীয় হন এবং পুনরায় নির্বাচিত হননি। ২০০৮ সালের বাংলাদেশ সাধারণ নির্বাচনের জন্য আজিম বিএনপি থেকে দলীয় টিকিট না পাওয়ায় স্বতন্ত্র প্রার্থী হয়ে দৌড়েছিলেন। তবুও তিনি জিতে গেছেন, ২০০৮-২০১৪ মেয়াদে তাকে সংসদে একমাত্র স্বতন্ত্র আইনজীবী বানিয়েছিলেন। এমপি হিসাবে তার ভূমিকার পাশাপাশি আজিম জল সম্পদ মন্ত্রণালয়ের সম্পর্কিত স্থায়ী কমিটি এবং টেক্সটাইল ও পাট মন্ত্রণালয়ের স্থায়ী কমিটির সদস্য ছিলেন। ২০১৮ সালে, আজিম সাধারণ নির্বাচনে অংশ নেওয়ার আগ্রহ প্রকাশ করেছিল এবং নোয়াখালী আসনে প্রতিদ্বন্দ্বিতা করার জন্য তিনি বিএনপির কাছ থেকে মনোনয়ন পেয়েছেন। রাজনৈতিক জীবনে তিনি তিনবার এমপি হিসাবে দায়িত্ব পালন করেছিলেন।
প্রাকৌশলী মোহাম্মদ ফজলুল আজিম মহিলা কলেজ নামে আজিমের একটি অল মহিলা কলেজ রয়েছে। কলেজটি নোয়াখালী জেলায় মোহাম্মদ ফজলুল আজিমের নিজ শহর হাতিয়ায় অবস্থিত।
মুবিন চৌধুরী

আবু লেইছ মো. মুবিন চৌধুরী (১৯৩১ - ২৭ ডিসেম্বর ২০১৩) ছিলেন বাংলাদেশের একজন রাজনীতিবিদ। তিনি হবিগঞ্জ-৩ আসনের সংসদ সদস্য ছিলেন।
আবু লেইছ মো. মুবিন চৌধুরী ১৯৩১ সালে হবিগঞ্জের শায়েস্তানগরে জন্মগ্রহণ করেন।
মুবিন চৌধুরী হবিগঞ্জ জেলা পরিষদের চেয়ারম্যান ছিলেন।
১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে হবিগঞ্জ-৩ আসন থেকে সংসদ সদস্য মনোনীত হন।
তিনি ১৯৯১ সালের পঞ্চম জাতীয় সংসদ নির্বাচনে জাতীয় পার্টির প্রার্থী হিসেবে হবিগঞ্জ-৩ আসন থেকে সংসদ সদস্য নির্বাচিত হন।
১২ জুন ১৯৯৬ সালে অনুষ্ঠিত সপ্তম জাতীয় সংসদ নির্বাচনে তিনি জাতীয় পার্টির প্রার্থী হিসেবে হবিগঞ্জ-৩ আসন থেকে সংসদ সদস্য নির্বাচিত হন। ২০০০ সালে তিনি পরিকল্পনা মন্ত্রণালয় সম্পর্কিত সংসদীয় স্থায়ী কমিটির সদস্য মনোনীত হন।
২০০১ সালে বিএনপিতে যোগদিয়ে তিনি ২০০১ সালের অষ্টম জাতীয় সংসদ নির্বাচনে হবিগঞ্জ-৩ আসন থেকে বাংলাদেশ জাতীয়তাবাদী দলের প্রার্থী হিসেবে আওয়ামী লীগের শাহ এএমএস কিবরিয়ার কাছে হেরে যান। কিন্তু কিবরিয়ার মৃত্যুর পর ২৫ এপ্রিল ২০০৫ সালের উপনির্বাচনে হবিগঞ্জ-৩ আসন থেকে তিনি বিএনপির প্রার্থী হিসেবে সংসদ সদস্য নির্বাচিত হন।
তিনি ২০০৮ সালের নবম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে হবিগঞ্জ-৩ আসন থেকে আওয়ামী লীগের আবু জহিরের কাছে পরাজিত হন।
২০১৩ সালের ২৭ ডিসেম্বর হবিগঞ্জ শহরের শায়েস্তানগরের বাসায় হৃদরোগে আক্রান্ত হয়ে মৃত্যুবরণ করেন। ২৮ ডিসেম্বর হবিগঞ্জ ঈদগাহ মাঠে জানাজা শেষে শায়েস্তানগর কবরস্থানে দাফন করা হয়। 
মুবিন চৌধুরী বিবাহিত ছিলেন এবং তার ৩ ছেলে সন্তান।
গৌতম চক্রবর্তী

গৌতম চক্রবর্তী (জন্ম ১৯৫৪ - মৃত্যু ২৭ মে ২০২২) ছিলেন বাংলাদেশ জাতীয়তাবাদী দলের একজন রাজনীতিবিদ। তিনি টাঙ্গাইল-৬ আসন থেকে ১৯৯৬ ও ২০০১ সালের নির্বাচনে সংসদ সদস্য হিসেবে নির্বাচিত হন এবং খালেদা জিয়ার দ্বিতীয় মন্ত্রিসভায় পানিসম্পদ প্রতিমন্ত্রী হিসেবে দায়িত্ব পালন করেন।
গৌতম টাঙ্গাইলের নাগরপুর উপজেলায় জন্মগ্রহণ করেন। তিনি শিক্ষাজীবনে এলএলবি পর্যন্ত পড়াশোনা করেছিলেন।
গৌতম চক্রবর্তী বাংলাদেশ জাতীয়তাবাদী দলের (বিএনপি) কেন্দ্রীয় কমিটির পল্লী উন্নয়ন-সমবায় বিষয়ক সম্পাদক। তিনি ১৯৯৬ ও ২০০১ সালে টাঙ্গাইল-৬ (নগরপুর-দেলদুয়ার) থেকে সংসদ সদস্য নির্বাচিত হন। তিনি বাংলাদেশ জাতীয়তাবাদী দলের প্রার্থী হিসাবে দু'বার বাংলাদেশ আওয়ামী লীগের প্রার্থী খোন্দকার আবদুল বাতেনকে পরাজিত করে।
তিনি ২০০৮ সালের সাধারণ নির্বাচনে টাঙ্গাইল-৬ সংসদীয় আসনে বাংলাদেশ জাতীয়তাবাদী দল থেকে মনোনয়ন পেয়েছিলেন।
নাদিফ চৌধুরী

নাদিফ চৌধুরী (জন্ম: ১৯ এপ্রিল ১৯৭৭ মানিকগঞ্জে) একজন বাংলাদেশী ক্রিকেটার যিনি বাংলাদেশের অনূর্ধ্ব -১৯ দলের প্রতিনিধিত্ব করেন এবং দেশের হয়ে টি-টোয়েন্টি আন্তর্জাতিক ম্যাচ খেলেন। তিনি ধীর বাঁহাতি অর্থোডক্স বোলার এবং ডানহাতি ব্যাটসম্যান। ঘরোয়া প্রতিযোগিতায় তিনি ঢাকা বিভাগ ক্রিকেট দলের হয়ে প্রথম শ্রেণির ক্রিকেট খেলেন এবং লিস্ট এ ক্রিকেটে ভিক্টোরিয়া স্পোর্টিং ক্লাবের অধিনায়ক ছিলেন। অক্টোবরে ২০১৮ সালে ২০১৮-১৯ বাংলাদেশ প্রিমিয়ার লিগের খসড়া অনুসরণ করে রংপুর রাইডার্স দলে তাকে দলে জায়গা দেওয়া হয়।
মাহমুদুল হাসান (ক্রিকেটার, জন্ম ১৯৯৪)

মাহমুদুল হাসান (জন্ম: ২২ অক্টোবর ১৯৯৪) একজন বাংলাদেশী ক্রিকেটার। তিনি লিস্ট এ ক্রিকেট খেলেন ভিক্টোরিয়া স্পোর্টিং ক্লাবের হয়ে ২০১৬-১৭ সালের ঢাকা প্রিমিয়ার বিভাগ ক্রিকেট লিগে ৮ জুন ২০১৭ সালে স্থান অর্জন করেন।
সাজ্জাদুল হক (ক্রিকেটার)

সাজ্জাদুল হক (জন্ম: ১০ জানুয়ারি ১৯৯০) বাংলাদেশের একজন ক্রিকেটার। তিনি ২০০৬/০৭ সালে চট্টগ্রাম বিভাগের হয়ে আত্মপ্রকাশ করেন। বরিশাল বিভাগের বিপক্ষে ৩৮ স্কোর করেন, কিন্তু তার দল পরাজিত হয়। তিনি ২৬ ফেব্রুয়ারি ২০১৯ সালে ২০১৮-২০১৯ ঢাকা প্রিমিয়ার বিভাগ টি-টোয়েন্টি ক্রিকেট লিগে গাজী গ্রুপ ক্রিকেটারদের হয়ে টি-টোয়েন্টিতে আত্মপ্রকাশ করেন।
নাসিরউদ্দিন ফারুক

নাসিরউদ্দিন ফারুক বাংলাদেশের একজন প্রথম শ্রেণীর ক্রিকেটার। তিনি জন্মগ্রহণ করেছিলেন ১৯৮৩ সালের ৩১ আগস্ট। বাঁহাতি ব্যাটসম্যান। তিনি ২০০৩/০৪ সালে বরিশাল বিভাগের হয়ে আত্মপ্রকাশ করেন এবং ২০০৬/৭০ মৌসুমে খেলেন। তিনি ২০০৩/০৪ থেকে ২০০৬/০৭ পর্যন্ত বাংলাদেশ এ দলের এবং ২০০৩/০৪ সালে বাংলাদেশ অনূর্ধ্ব -২৩ দলের প্রতিনিধিত্ব করেন।
তিনি সিলেট বিভাগের বিপক্ষে সর্বোচ্চ ১৪১ করেন। ৬টি অর্ধশতক হাঁকিয়ে প্রথম-শ্রেণীর ২টি সেঞ্চুরি করেন। তার একদিনের ম্যাচে ১১৫ একই দলের বিপক্ষে স্কোর হয়।
লিপোগ্রাম

বর্ণমালার কোনও একটি বা কয়েকটি বিশেষ বর্ণকে বাদ দিয়ে রচিত পাঠ্যকে লিপোগ্রাম বলা হয়।
লিপোগ্রাম গ্রিক শব্দ lipagrammatos থেকে এসেছে, যার অর্থ missing letter । বাংলা পরিষদ পর্যাভিধান অনুসারে লিপোগ্রামের বাংলা পরিভাষা হলো বর্ণবিরান।
বাংলা ভাষায় লিপোগ্রাম ঢংয়ে রচিত বাংলা সাহিত্যের প্রথম লিপোগ্রাম উপন্যাসের নাম পাঁজর। পাঁজর লিখেছেন ম স আলম। পাঁজর উপন্যাসে কোনো স্বরবর্ণ ( অ, আ, ই, ঈ, উ, ঊ, ঋ, এ, ঐ, ও এবং ঔ) ব্যবহার করা হয়নি। বাংলা বর্ণমানার এই এগারোটি অক্ষর সরাসরি বাদ দিয়ে পাঁজর উপন্যাসটি লিখা হয়েছে। তবে স্বর-কার ব্যবহার করা হয়েছে।২০২৪ সালে প্রকাশিত।
পাঁজর উপন্যাসে রয়েছে ২৫ হাজারের বেশি শব্দ। পাঁজর উপন্যাসটি প্রকাশিত হয়েছে শিখা প্রকাশনী থেকে। এ ছাড়াও ২০২৪ সালের বইমেলার মাঝামাঝি সময়ে ম স আলমের লিখা দ্য বিলিয়নেয়ার ভদকা নামক কাব্যগ্রস্থ প্রকাশিত হবে। দ্য বিলিয়নেয়ার ভদকা কাব্যগ্রন্তেও কোনো কোনো স্বরবর্ণ ব্যবহার করা হয়নি। সে হিসেবে কাব্যগ্রন্থটি লিপোগ্রাম কাব্যগ্রন্থ হিসেবে বিবেচিত।
এই কাব্যগ্রন্থে লেখকের ৬৪টি কবিতা রয়েছে।
তবে ইংরেজিতে এর উদাহরণ দুষ্প্রাপ্য নয়। আর্নেস্ট ভিনসেন্ট রাইট-এর গ্যাডসবি  উপন্যাসটি লিপোগ্রামের একটি উল্লেখযোগ্য উদাহরণ ।
লেখক হিসেবে আর্নেস্ট ভিনসেন্ট রাইট (১৮৭৩-১৯৩৯)-এর প্রতিজ্ঞা অত্যন্ত দৃঢ় ছিল। আমেরিকান এই লেখক ইংরেজি বর্ণমালার E অক্ষর বাদ দিয়ে তার ২৬৭ পাতার (৫০০০০- এ বেশি শব্দ) উপন্যাস Gadsby লিখেছিলেন ১৯৩৭ সালে।
ইংরেজি ভাষায় E সবচেয়ে বেশি ব্যবহৃত অক্ষরের একটি। স্বরবর্ণ চরিত্রের কারণে বাক্যে অন্য অক্ষরের তুলনায় পাঁচগুণ বেশি ব্যবহৃত হয় E। রাইট বইয়ের ভূমিকায় লিখেছিলেন, 
রাইটের আগেও এ ধরনের খামখেয়ালির ইতিহাস আছে।
A অক্ষর বাদ দিয়ে ১৮৫৩ সালে ফ্রেঞ্চ লেখক জাঁক আরাগঁ (১৭৯০-১৮৫৫) একটি লেখা তৈরি করেছিলেন।রাইট নভেলটি লিখতে ছয় মাস সময় নিয়েছিলেন।
ক্যালিফোর্নিয়ার ওয়ার ভেটেরানদের জন্য বরাদ্দকৃত একটি বাড়িতে থাকার সময় নভেলটি শেষ করেন তিনি। সাবধানতা হিসেবে প্রথমেই তিনি টাইপরাইটারের E অক্ষরটিকে সুতা দিয়ে আটকে নিয়েছিলেন।
পরে বইয়ের ভূমিকায় (E সহকারে অবশ্য) তিনি লেখেন এ ধরনের একটা E স্বরবর্ণশূন্য বই লিখতে গিয়ে নানা রকম সমস্যা গেছে তার। বড় একটা সমস্যা ছিল শব্দের অতীত রূপ বিশেষত -ed- এর বিকল্প ব্যবহার নিয়ে। রাইট তার লেখাকে সাধ্যাতীত করার বাসনায় উপন্যাসটিকে past tense বা ক্রিয়ার অতীতকালে বর্ণনা করেছেন। আরেক সমস্যা ছিল সর্বনাম। আরেক সমস্যা ছিল নাম্বার বা সংখ্যা। উপন্যাসের চরিত্রের প্রয়োজনে  তরুণী একটি মেয়েকে আনতে গিয়ে দেখা গেল E বাদ দিতে গিয়ে মেয়ের বয়স বাড়তে বাড়তে thirty অর্থাৎ ত্রিশে পৌঁছেছে। সংখ্যার মধ্যে জড়িয়ে থাকা E-দের এড়াতে গিয়ে তিনি লেখার মধ্যে তারিখ ব্যবহার প্রায় বন্ধ করে দিয়েছিলেন| E- যুক্ত বস্তুসামগ্রীর নাম এড়াতে গিয়ে অনেক ক্ষেত্রে দীর্ঘ বর্ণনা দিয়ে বোঝাতে হয়েছে তাকে।
এই উপন্যাস লিখতে গিয়ে অল্পবিস্তর সমালোচনার মুখোমুখি হন তিনি। এক ভদ্রমহিলা তাকে ‘এ জেনুইন ফেইক’ বা সত্যিকারের দুই নম্বর হিসেবে অভিহিত করন। সে সময়ের একজন কলাম লেখক এমন প্রশ্নও রেখেছিলেন, যার নিজের নামের বানানে অন্তত তিনটি E আছে তিনি কেন E বিহীন এমন একটি বই লিখতে গেলেন। রাইট তার বইয়ের ছাপা কপি দেখে যেতে পারেননি। ১৯৩৯ সালে বইয়ের প্রকাশনার দিনেই ৬৬ বছর বয়সে মৃত্যু হয় তার। উপন্যাসটি ঘিরে যে প্রচণ্ড মানসিক চাপ তৈরি হয়েছিল তার এবং তিনি যে একটি অসাধ্য সাধন করে উঠতে পেরেছিলেন সে প্রেষণাতেই তার মৃত্যু হয়েছিল এমন ধারণা করা হয়। অব্যবহৃত E-দের অভিশাপ বা E ব্যবহার করতে না পারার অপরাধবোধ নিশ্চয়ই তার মৃত্যুর কারণ হতে পারে না!
নিচে গ্যাডসবি উপন্যাস থেকে ছোট্ট একটি অংশ উদ্ধৃত হল-
তামান্না (বাংলাদেশী অভিনেত্রী)

তামান্না হাসিন হুদা, যিনি তামান্না নামে অধিক পরিচিত হলেন একজন বাংলাদেশি অভিনেত্রী, দন্ত চিকিৎসক ও মডেল।
তামান্না কুমিল্লায় জন্মগ্রহণ করেন। ১৯৯৫ সালে স্টারশিপের একটি বিজ্ঞাপনচিত্রে কাজ করার মাধ্যমে মিডিয়া জগতে পা রাখেন তামান্না। বাপ্পারাজের বিপরীতে "ত্যাজ্যপুত্র" চলচ্চিত্রে অভিনয়ের মাধ্যমে তার বড়পর্দায় অভিষেক ঘটে। ১৯৯৮ সালে তিনি রুবেলের বিপরীতে "ভণ্ড" চলচ্চিত্রে অভিনয় করেন। তার অভিনীত সর্বশেষ চলচ্চিত্র "পাগল তোর জন্য রে" ২০১৩ সালে মুক্তি পায়। চলচ্চিত্রটিতে তিনি রিয়াজের বিপরীতে অভিনয় করেন। তামান্না বর্তমানে সুইডেনে বাস করছেন। ২৬ নভেম্বর ২০২১, সেখানে বসবাস করা গুজরাটি ব্যবসায়ী মোহাম্মদ দাইয়াকে বিয়ে করেছেন তিনি।
শুভাশুভ

শুভাশুভ হলো এক প্রকার শব্দখেলা বা ওয়ার্ডগেম। এটি সৌভাগ্যক্রমে-দুর্ভাগ্যক্রমে বা হিতাহিত খেলা নামেও পরিচিত। জনপ্রিয় শব্দবাজি সুসংবাদ-দুঃসংবাদ মূলত শুভাশুভেরই আরেক রূপ।
ইংরেজিতে একে বলা হয় Fortunately, Unfortunately। ১৯৮০ এর দশকের শেষের দিকে জাতীয় পাজলার্স লিগের সম্মেলনে প্রথম এটি খেলা হয়। এ খেলার উদ্ভাবন এবং প্রবর্তন করেছিলেন এক সময়ের এনপিএল সভাপতি ডেভিড স্কট মারলে।
শুভাশুভ শব্দ খেলায় কয়েকটি মৌলিক নীতি অনুসরণ করা হয়।
এভাবে কোথাও গিয়ে শেষ হবে যদিও সেটা কখন শেষ হবে তার কোন নির্দিষ্টতা নেই।
নাসিম বিশ্বাস

বিশ্বাস বাংলাদেশের প্রাক্তন রাষ্ট্রপতি আবদুর রহমান বিশ্বাস এবং হোসনে আরা রহমানের ছেলে। ১৫ ফেব্রুয়ারি ১৯৯৬ সালের ষষ্ঠ ও ১২ জুন ১৯৯৬ সালের সপ্তম জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসাবে বরিশাল-৫ থেকে সংসদ সদস্য নির্বাচিত হয়েছিলেন। তার অন্যতম প্রচার প্রতিশ্রুতি ছিল তালতলী সেতু নির্মাণ, সেতুর নির্মাণ কাজ ১৯৯৬ সালে মাইট্রি ইন্টারন্যাশনাল দ্বারা শুরু হয়েছিল এবং রাষ্ট্রপতি আবদুর রহমান বিশ্বাস উদ্বোধন করেছিলেন। ২০০৮ সালের দিকে তালতলী সেতুর নির্মাণ কাজ শেষ হয়নি। 
বিশ্বাস একটি বিয়েতে বিষযুক্ত খাবার খাওয়ার পরে ১২ মার্চ ১৯৯৮ সালে মারা যান।
রেমিংটন মডেল ৮৭০

রেমিংটন মডেল ৮৭০ হচ্ছে রেমিংটন আর্মস কোম্পানি দ্বারা তৈরি পাম্প একশন শটগান। এটা বিশ্বব্যাপী শিকার, আত্মরক্ষার কাজে এবং আইনরক্ষাকারী ও সামরিক সংস্থা দ্বারা ব্যবহৃত হয়ে থাকে।
রেমিংটন ১৯৫০ সালে একটি আধুনিক, নির্ভযোগ্য এবং অপেক্ষাকৃত কম ব্যয়বহুল শটগান চালু করতে চেয়েছিল এবং সেই চেষ্টা থেকেই মডেল ৮৭০ এর জন্ম। 
মডেল ৮৭০ দ্রুতই জনপ্রিয়তা অর্জন করে এবং এর বিক্রয় ক্রমাগত বাড়তে থাকে। ১৯৭৩ সালের মধ্যে এই বন্দুকের সংখ্যা ২০ মিলিয়ন এ পৌঁছেছিল (যা মডেল ৩১ শটগানগুলির দশগুণ)। ১৯৮৩ সালে ত্রিশ মিলিয়ন মডেল ৮৭০ বিক্রি করে ইতিহাসে সর্বাধিক বিক্রিত শটগান এর রেকর্ড করেছে। ১৩
এপ্রিল, ২০০৯ এ দশ মিলিয়নতম ৮৭০ মডেল নির্মিত হয়েছিল।
৮৭০ এ নিচের দিক দিয়ে লোডিং করা হয়,শেল ইজেক্ট হয় পাশে দিয়ে এবং এর নলাকার ম্যাগাজিন রয়েছে ব্যারেলের নিচে। শিকারের জন্য একটি প্লাগ দেয়া হয় কেনার সময় যা ম্যাগাজিনের ক্ষমতা দুই রাউন্ডে হ্রাস করে। বেসিক ফায়ার কন্ট্রোল গ্রুপ ডিজাইনটি স্বয়ংক্রিয় ১১-৪৮ এর মতোই। <ref name="Remington Model 870 (M870) Combat / Game Pump Action Shotgun August 7, 2014"></ref>
আসল ৮৭০ মডেলগুলির সাথে স্থায়ী চোকদেওয়া হতো। ১৯৮৬ সালে রেমিংটন স্ক্রু-ইন চোকসের নতুন রেমিংটন "রিম চোক" সিস্টেম চালু করেছিল (একই সাথে রিমিংটনের মডেল ১১০০ অটো-লোডিং শটগানগুলিতেও লাগানো হতো)। প্রাথমিকভাবে, রিম চোকস কেবলমাত্র "২১", ২৬" এবং ২৮" ব্যারেল দৈর্ঘ্যের ১২ গেজে দেওয়া হয়েছিল। পরের বছর প্রাপ্যতাটি ২০ গেজে প্রসারিত হয়েছিল এবং অন্যান্য ব্যারেলের দৈর্ঘ্য অন্তর্ভুক্ত ছিল। 
১২, ১৬, ২০, ২৮ গেজ এবং .৪১০ বোরে রেমিংটন ৮৭০ এর শত শত প্রকরণ রয়েছে।
রেমিংটন বর্তমানে বেসামরিক, আইন প্রয়োগকারী এবং সামরিক বিক্রয়ের জন্যও কয়েক ডজন মডেল উতপাদন করে।
প্রকরণ সমূহ:
চীন প্রজাতন্ত্রের অস্ত্র প্রস্তুতকারী নরিনকো, রেমিংটন ৮৭০ এর লাইসেন্সবিহীন উতপাদন করছে। এই নকশাগুলির মধ্যে প্রচলিত হল নরিনকো এইচপি ৯-১ এবং এম-৯৮, পার্থক্যটি হ'ল এইচপি ৯-১ এর ১২.৫" বা ১৪" ব্যারেল রয়েছে, যেখানে এম ৯৮ এর ১৮.৫" ব্যারেল রয়েছে।
আদমজী সাহিত্য পুরস্কার

আদমজী সাহিত্য পুরস্কার, যা আদমজী পুরস্কার নামেও পরিচিত, হলো একটি সাহিত্য পুরস্কার যা পাকিস্তান সরকার কর্তৃক প্রদান করা হতো। এটি পাকিস্তানের রাষ্ট্রপতি প্রাপকদের হাতে তুলে দিতেন। পাকিস্তানের সাহিত্যে "অসামান্য অবদান" রাখা ব্যক্তিদের স্বীকৃতিদানে এই পুরস্কার দেয়া হতো। এই পুরস্কার পাকিস্তান লেখক সংঘ কর্তৃক ১৯৫৯ সালে প্রবর্তন করা হয়েছিল। ড. মুহম্মদ শহীদুল্লাহ পুরস্কারের স্থায়ী চেয়ারম্যান হিসাবে দায়িত্ব পালন করেছিলেন।
ঢাকা ক্রেডিট

দি খ্রীষ্টান কো-অপারেটিভ ক্রেডিট ইউনিয়ন লি:, ঢাকা (The Christian Co-operative Credit Union Ltd., Dhaka) একটি সমবায় প্রতিষ্ঠান। এটি ঢাকা ক্রেডিট নামেই বেশি পরিচিত। এর প্রতিষ্ঠাতা ফাদার চার্লস জে, ইয়াং, সিএসসি। ১৯৫৫ সালের ৩ জুলাই মাত্র ৫০ জন সদস্য ও ২৫ টাকা মূলধন নিয়ে এই সমবায় সমিতির যাত্রা শুরু হয়েছিল। বর্তমানে এর সদস্য সংখ্যা ৪২,৭৮০ জন এবং সম্পদ পরিসম্পদের পরিমাণ প্রায় ৭০০ কোটি টাকা। বর্তমানে প্রতিষ্ঠানটির প্রেসিডেন্ট হিসেবে পংকজ গিলবার্ট কস্তা এবং সেক্রেটারি হিসেবে ইগ্নাসিওস হেমন্ত কোড়াইয়া স্বেচ্ছাসেবার ভিত্তিতে দায়িত্ব পালন করছেন। সমিতির প্রধান নির্বাহী কর্মকর্তা হিসেবে সেবা দিচ্ছেন লিটন টমাস রোজারিও। এই প্রতিষ্ঠান থেকে স্বল্প সুদে ঋণ নিয়ে খ্রিষ্টান সমাজে নতুন নতুন উদ্যোক্ত সৃষ্টি হচ্ছে। ঢাকা ক্রেডিটের শ্লোগান, ‘কর্মসংস্থান আমাদের লক্ষ্য, আত্ম-নির্ভরশীল সমাজ আমাদের স্বপ্ন’। সঞ্চয় ও বিভিন্ন ঋণ সেবার পাশাপাশি এই প্রতিষ্ঠানের অধিনে রয়েছে স্বাস্থ্য বীমা, চাইল্ড কেয়ার, কালচারাল একাডেমি, সমবায় বাজার, স্কুল, রিসোর্ট, হাসপাতাল, সিকিউরিটি সার্ভিস, এম্বুলেন্স সার্ভিসসহ ৮২টি কল্যাণমূলক পণ্য ও সেবা। সমবায়ে গুরুত্বপূর্ণ অবদানের জন্য এই প্রতিষ্ঠানটির চারজন প্রেসিডেন্ট বিভিন্ন সময় সরকারের নিকট হতে স্বর্ণপদক প্রাপ্ত শ্রেষ্ঠ সমবায়ী পুরস্কারে ভূষিত হয়েছেন। ২০১৯ সালে বাংলাদেশে সমবায় সমিতিগুলোর মধ্যে ঢাকা ক্রেডিটই প্রথম তাদের ১০টি সেবা কেন্দ্রে এটিএম বুথ সার্ভিস শুরু করেছে। ঢাকা, গাজীপুর, নারায়ণগঞ্জ ও মুন্সিগঞ্জে ১২টি সেবাকেন্দ্রের মধ্য দিয়ে ৬০২ জন কর্মী এই সমবায় প্রতিষ্ঠানে কাজ করে যাচ্ছে। দক্ষীণ এশিয়ার মধ্যে ঢাকা ক্রেডিট সব চেয়ে বড় সমবায় প্রতিষ্ঠান।
ডবল ফেলুদা (চলচ্চিত্র)

ডবল ফেলুদা হল সন্দীপ রায় পরিচালিত জনপ্রিয় ফেলুদা সিরিজের একটি চলচ্চিত্র। সাহিত্যিক ও পরিচালক সত্যজিৎ রায়ের একই নামের দুটি গল্পের উপর ভিত্তি করে চলচ্চিত্রটি নির্মিত হয়েছে। এই ছবিতে ফেলুদার ভূমিকায় অভিনয় করেছেন সব্যসাচী চক্রবর্তী। ছবিটি ইরোস ইন্টারন্যাশনাল দ্বারা প্রযোজিত এবং ২০১৬ সালের ১৬ ডিসেম্বর প্রকাশিত হয়। এটি সন্দীপ রায় পরিচালিত সপ্তম ফেলুদা চলচ্চিত্র এবং জটায়ুহীন দ্বিতীয় ফেলুদা। ফেলুদার পঞ্চাশ বছর উপলক্ষ্যে উপর এটি নির্মিত হয়।
ফেলুদা সিরিজের গল্প সমাদ্দারের চাবি ও গোলকধাম রহস্য এই দুটি কাহিনীর ওপর ভিত্তি করে ডবল ফেলুদা চলচ্চিত্রের নির্মাণ।
রত্না কবির সুইটি

রত্না কবির সুইটি হলেন একজন বাংলাদেশি চলচ্চিত্র অভিনেত্রী যিনি চলচ্চিত্রাঙ্গনে রত্না নামে পরিচিত। তিনি অর্ধশতাধিক চলচ্চিত্রে অভিনয় করেছেন।
রত্নার বাবা এম এইচ কবির হলেন একজন প্রকৌশলী ও মা হুসনা কবির হলেন একজন সাংবাদিক। ১৯৯৯ সালে সপ্তম শ্রেণীতে পড়াকালীন সময়ে ফেরদৌস আহমেদের বিপরীতে "কেন ভালোবাসলাম" চলচ্চিত্রের মাধ্যমে তিনি চলচ্চিত্রাঙ্গনে পা রাখেন। এরপর তিনি কাজী হায়াৎ পরিচালিত "ইতিহাস" চলচ্চিত্রে অভিনয় করেন। তার অভিনীত সর্বশেষ চলচ্চিত্র "সেদিন বৃষ্টি ছিল" ২০১৪ সালে মুক্তি পায়।
রত্না জগন্নাথ বিশ্ববিদ্যালয় থেকে সমাজকল্যাণ বিষয়ে স্নাতক এবং একই বিষয়ে ঢাকা বিশ্ববিদ্যালয় থেকে স্নাতকোত্তর সম্পন্ন করেছেন। তিনি ২০১৪ সালে সংরক্ষিত নারী আসনে প্রতিদ্বন্দ্বিতা করার জন্য বাংলাদেশ আওয়ামী লীগের মনোনয়নপত্র কিনেছিলেন।
মোহাম্মদ ফরিদউদ্দিন

মোহাম্মদ ফরিদউদ্দিন (জন্মঃ ১৯ মে ১৯৮৫ খুলনায় ) সাধারণতঃ ফরিদউদ্দিন নামেই পরিচিত। একজন বাংলাদেশী প্রথম শ্রেণির এবং লিস্ট এ ক্রিকেটার যিনি ২০০৬-০৭ মৌসুমে খুলনা বিভাগের হয়ে আত্মপ্রকাশ করেন। তিনি ডানহাতি ব্যাটসম্যান এবং ডানহাতি অফ ব্রেক বোলার। কখনও কখনও তার ডাকনাম "মাসুদ" নামে তাকে উল্লেখ করা হয়। ফরিদউদ্দিন সর্বশেষ ২০১৪-৫ মৌসুমে সর্বোচ্চ স্তরে খেলেন যখন তিনি বরিশাল বিভাগ এবং কলাবাগান ক্রীড়া চক্রের প্রতিনিধিত্ব করছিলেন।
শাকিবা বিনতে আলী

শাকিবা বিনতে আলী হলেন একজন বাংলাদেশি অভিনেত্রী যিনি চলচ্চিত্র ও টিভি নাটকে অভিনয় করে থাকেন। তিনি প্রায় ৪০টি চলচ্চিত্রে অভিনয় করেছেন।
২০০৫ সালে "ভণ্ড নেতা" চলচ্চিত্রে অভিনয়ের মাধ্যমে চলচ্চিত্রাঙ্গনে পা রাখলেও শাকিবার প্রথম মুক্তিপ্রাপ্ত চলচ্চিত্র "জীবনের গ্যারান্টি নাই"। এরপর, তিনি প্রায় ৪০টি চলচ্চিত্রে অভিনয় করেন।
চলচ্চিত্রে অভিনয়ের পাশাপাশি তিনি "সারপ্রাইজ" ও "চলো না ঘুরে আসি" র মত টিভি নাটকে অভিনয় করেছেন।
চরভদ্রাসন গণহত্যা

চরভদ্রাসন পদ্মার দক্ষিণ তীরে অবস্থিত। এই অঞ্চলটি নদীর তীরবর্তী বালুময়, যা সময়ের সাথে সাথে তার গঠন পরিবর্তন করে। "চর" শব্দের আভিধানিক অর্থ একটি বালুময় স্থান। এই স্থানের উপর অবস্থিত বৈদ্যডাঙ্গী, মাঝিদাঙ্গী এবং বালাদাঙ্গী গ্রামগুলি কৃষক এবং জেলেদের বর্ণের হিন্দু গ্রাম ছিল।
২৫ শে মার্চ সন্ধ্যায়, পাকিস্তানি দখলদার সেনাবাহিনী অপারেশন সার্চলাইটটি চালু করে। সেনাবাহিনী যখন ঢাকা নিয়ন্ত্রণে নিয়েছিল এবং জেলাগুলির দিকে অগ্রসর হতে শুরু করে, স্থানীয় সহযোগীরা মুক্তিযোদ্ধাদের প্রতিহত করার জন্য আলবদর ও আল শামসের মতো পাকিস্তানপন্থী আধাসামরিক সংগঠন গঠন করে সংগঠিত করতে শুরু করে।
মে মাসের মাঝামাঝি সময়ে, পূর্ব পাকিস্তান ইসলামী ছাত্র সংঘের সেক্রেটারি এবং হামদ মাওলানা সহ আল বদরের কমান্ডার আলী আহসান মোহাম্মদ মোজাহেদ আট থেকে দশজন অবাঙালি মুসলমানকে এবং পাকিস্তান দখলের এক দলকে নেতৃত্ব দিয়েছিলেন। চর ভদ্রাসনের হিন্দু অধ্যুষিত গ্রামগুলিতে আক্রমণ করে সেনাবাহিনী। মে এর মাঝামাঝি এক সকালে, প্রায় ৬ টার দিকে হামলাকারীরা তিনদিক থেকে বৈদ্যডাঙ্গী, মাঝিদাঙ্গী এবং বালাদাঙ্গী এই তিনটি গ্রামকে ঘিরে রেখেছিল। তারা ৩০০-৩৫০ হিন্দু পরিবার এবং প্রায় ৫০ থেকে ৬০ জন নিরস্ত্র হিন্দু পুরুষ ও মহিলাকে হত্যা, লুট করে আগুন ধরিয়ে দেয়, জীবিত বাকিরা পালিয়ে যায়।
গণহত্যার পরে বেশিরভাগ হিন্দু ভারতে পালিয়ে এসেছিলেন। তাদের সম্পত্তি রাজাকার এবং তাদের সমর্থকরা দখল করে নিয়েছিল। ধীরে ধীরে হিন্দুরা এই অঞ্চলে সংখ্যালঘুতে পরিণত হয়। পরবর্তীকালে বৈদ্যাদঙ্গী গ্রাম নদীভাঙ্গনের কারণে হারিয়ে যায়।
ঢাক

ঢাক দক্ষিণ এশিয়ার একটি বড় আকারের মেমব্রোফোন যন্ত্র। আকারগুলি প্রায় নলাকার মতো কিন্তু ব্যারেলের চেয়ে পৃথক। মুখের উপর আড়াল প্রসারিত করার পদ্ধতিও বিভিন্নভাবে পরিবর্তিত হয়। এটি ঘাড় থেকে স্থগিত, কোমরে বাঁধা এবং কোলে বা মাটিতে রাখা এবং সাধারণত কাঠের লাঠি দিয়ে খেলে। বাম দিকটি ভারী শব্দ দেওয়ার জন্য লেপযুক্ত। 
ড্রাম বিট দুর্গাপূজার একটি অবিচ্ছেদ্য অঙ্গ। 
"দ্য স্টেটসম্যান" লিখেছেন, "দুর্গা পূজা ঢাকের পাগলা বিট ব্যতীত উত্সবের আমেজ ধরে না, পুরুষরা তাদের ঘাড়ে ঝোলানো এবং শ্রোতাদের মধ্যে পাগলা ছন্দটি ছড়িয়ে দেওয়ার জন্য দুটি পাতলা লাঠি নিয়ে চালাতে থাকে। দুর্গাপূজার দর্শনীয় স্থান ও গন্ধকে জাগ্রত করার জন্য এই মন্ত্রমুগ্ধ প্রহারগুলি যথেষ্ট ""
মোহাম্মদ এনামুল

মোহাম্মদ এনামুল (জন্ম: ৩ মে ১৯৮৬) একজন বাংলাদেশী ক্রিকেটার। তিনি ২০১৫ সালে খুলনা বিভাগ ক্রিকেট দলের বিপক্ষে রংপুর বিভাগ ক্রিকেট দলের হয়ে প্রথম শ্রেণির ক্রিকেটে আত্মপ্রকাশ করেন।
২৭ রান করেছিলেন যার মধ্যে ২ টি বাউন্ডারি এবং ছয়টি ছয় রয়েছে। ১৫ সেপ্টেম্বর ২০১৩ সালে তিনি লিস্ট-এ ক্রিকেটে আত্মপ্রকাশ করেছিলেন। এই ম্যাচে তিনি দুটি উইকেট নিয়েছিলেন। ২০১৬ সালে তিনি বরিশাল বুলস মিড টুর্নামেন্টের হয়ে খেলার জন্য নির্বাচিত হয়েছিলেন, হেরে যাওয়ার কারণে অভিষেকের জন্য অপরাজিত ৪২ রান করে চার ৪টি হেকেছেন। তিনি ২০১৩ সালে কুমিল্লা ভিক্টোরিয়ান্সের হয়ে খেলার জন্য নির্বাচিত হয়েছেন।
সুজিত

সুজিত রেড্ডি হচ্ছেন একজন ভারতীয় তেলুগু চলচ্চিত্র পরিচালক ও চিত্রনাট্যকার। তিনি ২৩ বছর বয়সে প্রণয়ধর্মী নাট্য থ্রিলার "রান রাজা রান" চলচ্চিত্র পরিচালনার মাধ্যমে তেলুগু চলচ্চিত্র শিল্পে তার অভিষেক ঘটান। তিনি তেলুগু চলচ্চিত্রে প্রবেশের আগে ৩৮টি স্বল্পদৈর্ঘ্য চলচ্চিত্র পরিচালনা করেন। চলচ্চিত্রে কাজের আগে, সুজিথ চার্টার্ড অ্যাকাউন্ট্যান্ট হবার জন্য পড়াশোনা শুরু করেছিলেন, তবে শেষ পর্যন্ত চলচ্চিত্র নির্মাণের প্রতি তার অনুরাগকে অনুসরণ করেন।
আনিসুল ইসলাম ইমন

আনিসুল ইসলাম ইমন (জন্মঃ ৪ নভেম্বর ১৯৯৪) একজন বাংলাদেশী ক্রিকেটার। তিনি ২৬ ফেব্রুয়ারি ২০১৯ সালে উত্তরা স্পোর্টিং ক্লাবের হয়ে ঢাকা প্রিমিয়ার বিভাগ টি-টোয়েন্টি ক্রিকেট লিগে টি-টোয়েন্টিতে আত্মপ্রকাশ করেন। তিনি ৮ মার্চ ২০১৯ সালে ২০১৮-২০১৯ ঢাকা প্রিমিয়ার বিভাগ ক্রিকেট লিগে উত্তরা স্পোর্টিং ক্লাবের হয়ে লিস্ট এ ক্রিকেটে নাম লেখান। তিনি ২০১৮-১৯ ঢাকা প্রিমিয়ার বিভাগ ক্রিকেট লিগ টুর্নামেন্টে উত্তরা স্পোর্টিং ক্লাবের শীর্ষ রান সংগ্রহকারী, ১৩ ম্যাচে ৪২৪ রান নিয়ে। 
২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে মিনিস্টার গ্রুপ রাজশাহী তাকে কিনে নেয়।